#2203: Status Darah Perempuan Hamil

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya hendak bertanya. Sebelum ini saya pernah
period
 dan darah keluar selama 14 hari (darah yang keluar seperti darah haid dan saya tidak solat) dan dalam masa yang sama saya tidak tahu masa ini saya sudah mengandung sebulan lebih. Soalannya, saya hendak tahu darah yang keluar tu, adakah darah haid atau darah penyakit? Justeru, bagaimana dengan solat yang saya tinggalkan ketika itu? Terima kasih.

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, apabila seseorang individu wanita itu hamil, dia tidak akan melalui proses ovulasi. Keadaan ini sekali gus akan menghentikan kedatangan period. Ini kerana darah haid hanya akan keluar apabila seseorang individu itu tidak mengandung. Kitaran haid berlaku untuk memudahkan proses kehamilan. Hari pertama seseorang individu itu didatangi haid dan berakhir sebelum hari pertama untuk kitaran seterusnya.
Ovulasi pula adalah apabila ovari mengeluarkan ovum, ia berlaku pada pertengahan proses kitaran haid. Ovum hanya dapat bertahan untuk tempoh 12 hingga 24 jam selepas proses ovulasi berlaku. Sekiranya sperma hadir dan berjaya menembusi serta bersenyawa dengan telur, maka ovum akan menempel pada dinding rahim; keadaan ini bermakna anda hamil. Jika tiada persenyawaan berlaku, haid akan hadir dan badan akan meluruhkan lapisan rahim supaya ia boleh menghasilkan dinding rahim baru untuk kitaran haid yang seterusnya. Jadi bagi menjawab persoalan, adakah boleh untuk anda mengandung tapi period? Jawapan paling tepat, adalah tidak.
[1]
Menurut Dr. Zubaidi Hj Ahmad, salah satu tanda kehamilan ialah tidak datang darah haid pada tarikh sepatutnya. Oleh itu amat pelik jika ada wanita yang mengaku hamil dan mengalami haid. Ini satu kekeliruan. Kedatangan haid dan kehamilan ibarat malam dan siang. Mana mungkin malam dan siang berlaku serentak. Begitu juga dengan kehamilan dan kedatangan haid. Mustahil orang yang hamil akan kedatangan haid kerana kedua-duanya tidak berlaku serentak. Kekeliruan ini juga menyebabkan doktor mengira tarikh dijangka melahirkan bayi (
date of delivery
) pada tarikh yang salah. Masalah ini selalunya diselesaikan dengan bantuan pemeriksaan ultrasound.
Sebenarnya mereka mengalami pendarahan di awal kehamilan, bukannya kedatangan darah haid. Darah yang keluar dari faraj dan seolah-olah darah haid. Tetapi pendarahan di awal kehamilan dan kedatangan haid adalah suatu yang berbeza.

 Pendarahan haid berlaku apabila rahim mengalami perubahan pada struktur dalamnya. Sel-sel pada sebelah dinding dalam rahim (yang dinamakan endometrium) akan mengalami penebalan sebagai persediaan untuk menerima telur ovum yang telah disenyawakan. Ia ibarat menyediakan tanah yang subur untuk menanam benih. Namun begitu jika telur ovum tidak disenyawakan, dengan kata lain seseorang itu tidak hamil, maka sel-sel rahim endometrium ini akan dikeluarkan bersama-sama darah pada dinding rahim. Ketika inilah berlakunya pendarahan haid.
Jika telur ovum yang telah disenyawakan itu melekat dan ‘tertanam’ ke dalam sel-sel rahim endometrium, maka hormon progesterone yang dikeluarkan dari ovari dan uri dari pembentukan janin (embryo) akan menyebabkan lapisan sel endometrium semakin menebal untuk membantu dan menyokong pembesaran janin. Oleh itu, sel-sel endometrium ini tidak akan keluar bersama darah rahim sehingga tempoh kehamilan berakhir.
Pendarahan di awal kehamilan boleh berlaku, sama ada ia menandakan sesuatu yang agak serius atau mungkin sesuatu yang agak normal. Sebahagian wanita mengalami pendarahan yang agak sedikit atau dipanggil
spotting
 di awal kehamilan mereka, kebetulan pula bertepatan pada hari mereka sepatutnya kedatangan darah haid. Jadi mereka menyangka bahawa mereka sedang mengalami haid, sebelum mereka mengetahui kemudian bahawa sebenarnya mereka sedang hamil. Pendarahan ini dinamakan “
implantation bleeding
” disebabkan telur ovum yang telah disenyawakan sedang ‘tertanam’ ke dalam sel-sel rahim endometrium yang kaya dengan saluran darah yang membekalkan oksigen dan nutrisi. Pendarahan ini selalunya sedikit dan akan berakhir dengan sendirinya antara 2-3 hari.
[2]
Dikatakan bahawa pendarahan faraj semasa hamil trimester pertama adalah perkara biasa. Dianggarkan lebih 20% kehamilan mengalami pendarahan ringan atau tompokan darah semasa mengandung dan kebanyakan mereka yang berdepan situasi ini dapat melalui kehamilan sihat. Selalunya punca darah keluar ketika hamil yang berlaku adalah tidak berbahaya walaupun sebelum seseorang individu tersebut menyedari diri sedang mengandung.

Tanda-tanda pendarahan implantasi adalah pendarahan ringan atau tompokan di sekitar tempoh jangkaan kedatangan haid. Namun tidak semua wanita akan melaluinya. Ramai yang tertanya-tanya berapa banyak pendarahan awal kehamilan yang dianggap normal. Walaupun pendarahan awal mungkin menunjukkan kehadiran masalah yang serius, namun selalunya ia jarang berlaku. Umumnya istilah tompokan ini biasanya merujuk kepada beberapa titik darah dan tidak menutupi keseluruhan tuala wanita atau
panty liner
. Manakala pendarahan pula adalah aliran darah yang cukup berat sehingga memerlukan pemakaian tuala wanita.
[3]
Menurut Dr. Zubaidi Hj Ahmad lagi, di awal kehamilan boleh berlaku pendarahan apabila doktor melakukan pemeriksaan faraj atau ‘Pap smear’. Pendarahan juga berlaku apabila melakukan hubungan kelamin di awal kehamilan. Pendarahan di awal kehamilan juga menandakan sesuatu yang lebih serius, seperti tanda keguguran atau kehamilan di luar rahim. Ia bukan saja boleh menyebabkan kematian pada janin yang berada dalam rahim tetapi juga nyawa ibu yang hamil. Oleh itu, jika mengalami pendarahan seperti ini, harus segera berjumpa doktor untuk pemeriksaan, terutama jika pendarahan tidak berhenti selepas beberapa hari.
[4]
Berbalik kepada soalan yang diajukan, para fuqaha berselisih pendapat berkenaan status darah yang dilihat oleh wanita hamil kepada dua pendapat.
Pendapat pertama
, ia dianggap sebagai darah haid. Justeru, haram ke atas wanita hamil tersebut untuk mendirikan solat dan berpuasa. Ini adalah pendapat yang dipegang oleh ulama mazhab Maliki dan pendapat yang muktamad dalam mazhab Syafi‘i. Imam al-Nawawi menyebutkan, sekiranya seorang wanita hamil melihat darah (keluar darinya), yang mana darah itu boleh dianggap sebagai darah haid. Maka terdapat dua pendapat yang masyhur dalam mazhab Syafi‘i. Pengarang al-Hawi, al-Mutawalli, al-Baghawi, dan lain-lain menyebutkan bahawa menurut pendapat
jadid
, ia dikira sebagai darah haid, manakala menurut pendapat
qadim,
 ia tidak dikira sebagai  haid. Para ashab telah bersepakat menyatakan bahawa pendapat yang sahih, ia dikira sebagai haid.
Di antara hujah yang dikemukakan yang menyokong pendapat yang menyatakan bahawa ia dianggap sebagai darah haid adalah kerana darah itu mempunyai sifat-sifat atau ciri-ciri darah haid dan pada masa yang kemungkinan untuk berlaku. Begitu juga kerana terdapatnya keraguan padanya antara darah fasad kerana penyakit ataupun darah haid, pada asalnya adalah selamat daripada darah penyakit. Al-Khatib al-Syirbini menambah, sekalipun tempoh ‘iddahnya belum lagi habis kerana tujuan ‘iddah adalah bagi memastikan rahim suci dan ia tidak boleh berlaku melalui kiraan quru’ apabila wanita itu hamil kerana tempoh ‘iddah itu dikira habis dengan kelahiran. (Lihat
al-Majmu‘ Syarh al-Muhazzab
, 2/384-387;
Mughni al-Muhtaj
, 1/293).
Pendapat kedua
, ia tidak dianggap sebagai darah haid, sebaliknya ia dikira sebagai darah istihadhah atau darah fasad. Ini merupakan pendapat ulama mazhab Hanafi, Hanbali dan pendapat qadim dalam mazhab Syafi‘i.
Ibn Qudamah menyebutkan, Imam kami berhujah (bagi menyokong pendapat ini) berdasarkan hadith Salim daripada bapanya, bahawa beliau telah menceraikan isterinya yang sedang haid. Lalu Umar bertanya kepada Nabi SAW (mengenai hal itu). Maka, Baginda SAW bersabda:
مُرْهُ فَلْيُرَاجِعْهَا، ثُمَّ يُطَلِّقهَا طاهِرًا أوْ حَامِلًا
Maksudnya:
 “
Perintahkannya untuk kembali rujuk kepada isterinya. Kemudian ceraikanlah dia ketika dia sedang suci atau hamil
.”
Riwayat al-Tirmizi (1175)
Maka, Baginda telah menjadikan kehamilan itu sebagai tanda atau alamat tidak haid sebagaimana Baginda juga telah menjadikan kesucian itu sebagai tanda tidak haid. Hal ini juga kerana pada waktu itu bukan waktu yang kebiasaannya haid. Jadi, darah yang dilihatnya itu tidak boleh dianggap sebagai haid sebagaimana halnya juga perempuan yang sudah menopaus.
[5]
 Imam Ahmad juga ada menyatakan, wanita hanya dapat mengetahui bahawa dia hamil dengan berhentinya darah (iaitu darah haid). (Lihat
al-Mughni
, 1/444).
Tambahan lagi, al-Khatib al-Syirbini juga ada menambah selepas menyebutkan pendapat kedua dalam mazhab Syafi‘i iaitu pendapat qadim, bahawa ia bukanlah darah haid sebaliknya
hadas da’im
 seperti kencing tidak lawas. Hal ini kerana kehamilan menghalang keluarnya darah haid. Bahkan kehamilan dijadikan sebagai bukti atau dalil kepada kesucian rahim. Justeru, ini menunjukkan bahawa wanita yang hamil tidak haid. (Lihat
Mughni al-Muhtaj
, 1/293).
Selain itu,
Da’irah al-Ifta’ al-Urduniyyah
 selepas membawakan khilaf ulama berkenaan isu ini sebagaimana di atas, mereka menyimpulkan dengan menyatakan, perubatan moden hari ini menegaskan bahawa darah yang keluar dari wanita hamil tidak boleh dikira sebagai haid, kerana haid adalah keluarnya lapisan rahim selepas kegagalan persenyawaan telur. Sekiranya telur berjaya disenyawakan dan melekat pada dinding rahim, lapisan tidak akan tumpah kecuali dengan keguguran kandungan. Oleh sebab itu, kami berfatwa dengan pendapat qadim dalam mazhab Syafi‘i, dan ia juga merupakan pendapat yang dipegang oleh ulama mazhab  Hanafi dan Hanbali. Begitu juga wanita yang hamil wajib untuk berwuduk dan mendirikan solat sekalipun dia melihat darah. Namun, jika darah yang keluar itu berterusan keluarnya, dia juga tetap diwajibkan untuk mendirikan solat dan dia hendaklah berwuduk bagi setiap solat yang hendak didirikan selepas masuk waktunya. Darah yang keluar daripada mereka (wanita hamil) adalah darah penyakit dan bukannya darah haid. Selain itu juga dia hendaklah segera pergi merujuk kepada doktor pakar bagi mendapatkan rawatan yang sesuai.
[6]
Kesimpulannya
Oleh yang demikian,
berdasarkan kepada perbincangan dan perbahasan di atas, dengan mengambil kira pendapat
ahli al-khibrah
 dan pakar perubatan, kami berpendapat bahawa darah yang keluar dari wanita hamil tidak dianggap sebagai darah haid.
 Hal ini kerana kehamilan itu sendiri menunjukkan kepada sucinya (dari haid) dan menghalang keluarnya darah haid. Maka, darah yang keluar dari wanita hamil dianggap sebagai darah penyakit dan mereka tetap perlu mendirikan solat dan berpuasa.  Ini juga merupakan pendapat qadim dalam Mazhab Syafi‘i, dan ia dikuatkan lagi oleh pendapat pakar perubatan moden pada hari ini berdasarkan kajian mereka.
Walau bagaimanapun, kami juga menyarankan kepada wanita hamil tersebut jika ada berlaku pendarahan sama ada sedikit ataupun banyak, hendaklah segera merujuk kepada doktor pakar bagi diperiksa kerana dikhuatiri akan membahayakan dirinya mahupun bayinya dan seterusnya mendapatkan rawatan yang sepatutnya.
Berkenaan saudari yang bertanya,
kami berpendapat bahawa saudari tidak perlu menggantikan semula solat yang ditinggalkan sepanjang tempoh 14 hari tersebut kerana beranggapan ia adalah darah haid (berdasarkan ciri-ciri yang dilihat) dan pada masa sama saudari tidak mengetahui bahawa telah mengandung, dengan bertaqlid kepada pendapat
jadid
 dalam mazhab Syafi‘i dan ulama yang berpendapat sedemikian.
Ini juga selari dengan kaedah yang menyebutkan:
النَّادِرُ لَا حُكْمَ لَهُ
Maksudnya
: “
Perkara yang jarang berlaku, tidak diputuskan hukum baginya
.”
Begitu juga kaedah yang menyebutkan:
مَنْ ابْتُلِيَ بِمُخْتَلَفٍ فِيهِ كَانَ لَهُ أَنْ يُقَلِّدَ مَنْ أَجَازَ
Maksudnya:
 “
Sesiapa yang diuji dengan suatu kesusahan yang diperselisihi di dalamnya, maka dia boleh bertaqlid dengan ulama yang mengharuskannya
.”
Lebih-lebih lagi, di sana terdapat beberapa keadaan yang menyebabkan wanita mengandung tetapi period atau darah haid boleh berlaku kerana proses persenyawaan yang berlaku ketika seseorang individu wanita itu hampir period. Umumnya, proses persenyawaan tidak akan berlaku sejurus selepas hubungan seks dilakukan. Persenyawaan biasanya berlaku selepas beberapa hari hubungan intim antara pasangan dilakukan. Terdapat kemungkinan pada ketika telur berjaya disenyawakan adalah hari yang sepatutnya individu wanita tersebut didatangi haid.
[7]
Selain itu juga, mengqadha’kan solat yang ditinggalkan bagi perempuan yang haid merupakan suatu kepayahan, dan Islam mengangkat kesusahan dan kepayahan daripada penganutnya. Terdapat hadith daripada Aisyah R.Anha, beliau berkata:
كَانَ يُصِيبُنَا ذَلِكَ، فَنُؤْمَرُ بِقَضَاءِ الصَّوْمِ، وَلَا نُؤْمَرُ بِقَضَاءِ الصَّلَاةِ
Maksudnya:

“Perkara itu (yakni haid) adalah (ketetapan) yang ditimpakan ke atas kita (kaum wanita). Maka kita diarahkan untuk menggantikan puasa (kerana haid) dan
tidak diperintahkan untuk menggantikan solat
 (fardhu yang ditinggalkan pada waktu haid).”
Riwayat Muslim (335)
Imam al-Nawawi ketika mensyarahkan hadith di atas menjelaskan, sesungguhnya solat itu banyak dan berulang-ulang, maka akan
menyusahkan wanita untuk menggantikannya
, berbeza dengan puasa, yang diwajibkan dalam setahun itu sekali sahaja, dan mungkin seseorang wanita itu haid hanya satu atau dua hari sahaja. Ashab kami (ulama Syafi‘iyyah) menyebutkan, setiap solat yang luput pada zaman haid tidak diqadha’kan melainkan dua rakaat (solat sunat) tawaf. (Lihat
al-Minhaj Syarh Sahih Muslim
, 4/26)
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.

[1]
 Lihat

https://hellodoktor.com/kehamilan/tips-hamil/penjagaan-kehamilan/period-tapi-mengandung-bolehkah-berlaku/
. Artikel ini ditulis oleh Asyikin Md Isa dan disemak secara perubatan oleh Dr. Joseph Tan pada 22/05/2023. Diakses pada 7 Julai 2023.
[2]
 Lihat

https://www.facebook.com/DrZubaidiHjAhmad/photos/a.246133765406706/3185829114770475/?type=3
. Diakses pada 7 Julai 2023.
[3]
 Lihat

https://hellodoktor.com/kehamilan/tips-hamil/masalah-kehamilan/darah-keluar-ketika-hamil-normal/
. Artikel ini ditulis oleh Asyikin Md Isa dan disemak secara perubatan oleh Dr. Ahmad Wazir Aiman pada 15/05/2023. Diakses pada 7 Julai 2023.
[4]
 Lihat

https://www.facebook.com/DrZubaidiHjAhmad/photos/a.246133765406706/3185829114770475/?type=3
. Diakses pada 7 Julai 2023.
[5]
 Menurut
Kamus Dewan Edisi Keempat
, menopaus ialah peringkat waktu apabila wanita mengalami keadaan putus haid (biasanya dlm lingkungan umur 50). (Lihat

https://prpm.dbp.gov.my/Cari1?keyword=menopaus&d=233060&
. Diakses pada 7 Julai 2023).
[6]
 Lihat

https://aliftaa.jo/Question2.aspx?QuestionId=797
. Diakses pada 7 Julai 2023.
[7]
 Lihat

https://hellodoktor.com/kehamilan/tips-hamil/penjagaan-kehamilan/period-tapi-mengandung-bolehkah-berlaku/
. Artikel ini ditulis oleh Asyikin Md Isa dan disemak secara perubatan oleh Dr. Joseph Tan pada 22/05/2023. Diakses pada 7 Julai 2023.
Bertarikh: 12 Julai 2023 bersamaan 23 Zulhijjah 1444 H


#2204: Kelebihan Zikir Tasbih  (سُبْحَانَ الله)

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Boleh ustaz jelaskan, apa kelebihan zikir lafaz tasbih (سُبْحَانَ الله).
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Dalam menjawab persoalan di atas, kami mulakan dengan firman Allah SWT:
وَاذْكُر رَّبَّكَ كَثِيرًا وَسَبِّحْ بِالْعَشِيِّ وَالْإِبْكَارِ
Maksudnya: “
Dan ingatlah kepada Tuhanmu (dengan berzikir) banyak-banyak, dan bertasbihlah memuji Allah (dengan mengerjakan sembahyang), pada waktu malam dan pada waktu pagi.”
(Surah Ali Imran: 41)
Ibn Kathir berkata: Ini adalah perintah untuk Zakaria agar banyak berzikir, bertakbir, bersyukur, dan bertasbih di waktu pagi dan petang. (Lihat
Tafsir al-Quran al-‘Azim
, 2/41)
Kelebihan Zikir Tasbih (سُبْحَانَ الله)
Antara kelebihan tasbih adalah:
Merupakan kalimah yang paling dikasihi di sisi Allah SWT dan berat di atas timbangan.
Daripada Abu Hurairah R.A, bahawa Nabi SAW bersabda:
كَلِمَتَانِ حَبِيبَتَانِ إِلَى الرَّحْمَنِ، خَفِيفَتَانِ عَلَى اللِّسَانِ ، ثَقِيلَتَانِ فِي الْمِيزَانِ ، سُبْحَانَ اللَّهِ وَبِحَمْدِهِ ، سُبْحَانَ اللَّهِ الْعَظِيمِ
Maksudnya: Dua kalimah yang dicintai al-Rahman. Ia ringan di atas lidah. Ia berat di atas timbangan: ‘ سُبْحَانَ اللَّهِ وَبِحَمْدِهِ ، سُبْحَانَ اللَّهِ الْعَظِيمِ’ (
Maha Suci Allah, pujian untukNya, Maha Suci Allah yang Maha Agung.)
Riwayat al-Bukhari (7031)
Dihapuskan Kesalahan Meskipun Seperti Buih di Lautan
Daripada Abu Hurairah R.A, bahawa Rasulullah SAW bersabda:
مَنْ قَالَ: سُبْحَانَ اللهِ وَبِحَمْدِهِ، فِي يَوْمٍ مِائَةَ مَرَّةٍ، حُطَّتْ خَطَايَاهُ، وَإِنْ كَانَتْ مِثْلَ زَبَدِ البَحْرِ
Maksudnya: “Barangsiapa mengucapkan  “سُبْحَانَ اللهِ وَبِحَمْدِه”
(Maha Suci Allah (dari segala kekurangan), (dan aku sertakan sekali) pujian-pujianku terhadap-Nya)
 seratus kali dalam sehari, (maka) akan dihapuskan kesalahan-kesalahannya, meskipun seperti buih-buih lautan.”
Riwayat al-Bukhari (6405)
Diganjarkan 1000 Kebaikan dan Dihapuskan 1000 Kesalahan
Daripada Sa’d bin Abi Waqqas R.A, katanya:
كُنَّا عِنْدَ رَسُولِ اللهِ صَلَّى اللهُ عَلَيْهِ وَسَلَّمَ، فَقَالَ: «أَيَعْجِزُ أَحَدُكُمْ أَنْ يَكْسِبَ، كُلَّ يَوْمٍ أَلْفَ حَسَنَةٍ؟» فَسَأَلَهُ سَائِلٌ مِنْ جُلَسَائِهِ: كَيْفَ يَكْسِبُ أَحَدُنَا أَلْفَ حَسَنَةٍ؟ قَالَ: «يُسَبِّحُ مِائَةَ تَسْبِيحَةٍ، فَيُكْتَبُ لَهُ أَلْفُ حَسَنَةٍ، أَوْ يُحَطُّ عَنْهُ أَلْفُ خَطِيئَةٍ»
Maksudnya:
“Ketika kami berada di sisi Rasulullah SAW, Baginda pun bersabda: “Apakah seseorang daripada kamu tidak mampu untuk meraih 1000 kebaikan setiap hari?” Salah seorang yang berada di situ bertanya: “Bagaimana seseorang dari kami boleh meraih kebaikan sebanyak 1000 itu?” Baginda menjawab: “Dengan bertasbih 100 kali, maka dicatat baginya 1000 kebaikan atau akan dihapuskan baginya 1000 kesalahan.”
Riwayat Muslim (2698)
Semoga Allah SWT mengurniakan kekuatan kepada kita dan menolong kita untuk sentiasa zikir kepada-Nya. Kami akhiri dengan doa:
اللَّهُمَّ أَعِنَّا عَلَى ذِكْرِكَ ، وَشُكْرِكَ ، وَحُسْنِ عِبَادَتِكَ
Maksudnya:
“Ya Allah, tolonglah kami untuk zikir kepada-Mu,bersyukur kepada-Mu dan elok dalam beribadat kepada-Mu.”
Bertarikh: 12 Julai 2023 bersamaan 23 Zulhijjah 1444 H


#2205: Hukum Muazzin Menyebut ‘Saf’ Ketika Iqamah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya tertanya-tanya, kenapa kebanyakan bilal selalu menyebut perkataan saf ketika Iqamah? Adakah ia dibolehkan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pensyariatan Iqamah
Iqamah didefinisikan sebagai pemberitahuan untuk mendirikan solat dengan lafaz yang khusus. (Lihat
 Fiqh al-Ibadat ‘ala al-Mazhab al-Maliki
, hlm. 128)
Terdapat beberapa riwayat tentang lafaz iqamah daripada Nabi SAW, Antaranya ialah dengan melafazkan sekali sahaja kecuali pada lafaz takbir di awal dan akhir, iaitu dilafazkan dua kali, begitu juga  lafaz قَد قَامَتِ الصَّلَاةُ dilafazkan dua kali juga. Maka jumlahnya ada sebelas kalimah.
Cara ini merupakan pendapat yang dipilih oleh ulama mazhab al-Syafi’iyyah, Hanabilah, dan juga merupakan pendapat Malikiyah, tetapi mereka (Malikiyah) melafazkan قَد قَامَتِ الصَّلَاةُ  sekali saja. (Lihat
al-Mughni
, 2/59,
al-Mudawwanah
, 1/179)
Dalam hadith Abdullah bin Zaid RA berkenaan pensyariatan iqamah, katanya:
ثُمَّ استَأخَرَ عَنِّي غَيرَ بَعِيدٍ ثُمَّ قَالَ : ثُمَّ تَقُولُ إِذَا أَقَمتَ الصَّلَاةَ : اللَّهُ أَكبَرُ اللَّهُ أَكبَرُ ، أَشهَدُ أَن لَا إِلَهَ إِلَّا اللَّهُ، أَشهَدُ أَنَّ مُحَمَّدًا رَسُولُ اللَّهِ ، حَيَّ عَلَى الصَّلَاةِ ، حَيَّ عَلَى الفَلَاحِ ، قَد قَامَتِ الصَّلَاةُ ، قَد قَامَتِ الصَّلَاةُ، اللَّهُ أَكبَرُ اللَّهُ أَكبَرُ ، لَا إِلَه إِلَّا اللَّهُ . فَلَمَّا أَصبَحتُ أَتَيتُ رَسُولَ اللَّهِ صَلَّى اللَّهُ عَلَيهِ وَسَلَّمَ فَأَخبَرتُهُ بِمَا رَأَيتُ، فَقَالَ : إِنَّهَا لَرُؤيَا حَقٍّ إِن شَاءَ اللَّهُ
Maksudnya:
 “Kemudian beliau beranjak dariku sedikit, lalu berkata, “kemudian jika solat hendak ditunaikan,  hendaklah engkau mengucapkan:
اللَّهُ أَكبَرُ اللَّهُ أَكبَرُ ، أَشهَدُ أَن لَا إِلَهَ إِلَّا اللَّهُ ، أَشهَدُ أَنَّ مُحَمَّدًا رَسُولُ اللَّهِ ، حَيَّ عَلَى الصَّلَاةِ ،  حَيَّ عَلَى الفَلَاحِ ، قَد قَامَتِ الصَّلَاةُ ، قَد قَامَتِ الصَّلَاةُ ، اللَّهُ أَكبَرُ اللَّهُ أَكبَرُ ، لَا إِلَه إِلَّا اللَّهُ
(Allah Maha Besar, Allah Maha Besar. Aku bersaksi bahwa tiada tuhan melainkan Allah, aku bersaksi bahwa Muhammad adalah utusan Allah. Mari (menunaikan) shalat, mari (mendapatkan) keberuntungan. Akan ditunaikan shalat, akan ditunaikan shalat. Allah Maha Besar, Allah Maha Besar. Tiada tuhan melainkan Allah).
Ketika pagi hari aku mendatangi Rasulullah SAW lalu aku menceritakan mimpi yang aku lihat. Maka baginda SAW bersabda: “Sesungguhnya itu adalah mimpi yang benar, insyaallah”.
Riwayat Abu Dawud (499)
Begitu dengan riwayat daripada Anas bin Malik R.A, katanya:
أُمِرَ بِلَالٌ أَن يَشفَعَ الأَذَانَ وَأَن يُوتِرَ الإِقَامَةَ إِلَّا الإِقَامَة
Maksudnya:
“Bilal diperintahkan untuk menggenapkan (bacaan dalam) azan dan mengganjilkan (bacaan dalam) iqamah kecuali bacaan iqamah (قَد قَامَتِ الصَّلَاةُ )”
Riwayat al-Bukhari (605) dan Muslim (378)
Begitu juga riwayat daripada Ibnu Umar R.Anhuma, katanya:
إِنَّمَا كَانَ الأَذَانُ عَلَى عَهدِ رَسُولِ اللَّهِ صَلَّى اللَّهُ عَلَيهِ وَسَلَّمَ مَرَّتَينِ مَرَّتَينِ، وَالإِقَامَةُ مَرَّةً مَرَّةً، غَيرَ أَنَّه يَقُولُ: قَد قَامَتِ الصَّلَاةُ قَد قَامَتِ الصَّلَاةُ
Maksudnya:
 “Sesungguhnya azan pada zaman Rasulullah SAW dua-dua dan iqamah sekali-sekali, kecuali ketika mengucapkan (قَد قَامَتِ الصَّلَاةُ قَد قَامَتِ الصَّلَاةُ)”.
Riwayat Abu Dawud (510)
Muazzin Menyebut Perkataan ‘Saf’ untuk Menyuruh Makmum Mendirikan Saf
Para ulama berbeza pendapat mengenai waktu yang disarankan bagi makmum untuk berdiri untuk mendirikan saf ketika iqamah dilaungkan. Imam al-Syafi’i berpendapat bahawa mereka harus berdiri setelah iqamah selesai. Abu Hanifah berpendapat bahawa mereka harus berdiri ketika imam mengucapkan “
hayya ‘ala al-salah
“. Manakala ulama’ Mazhab Hanbali berpendapat bahawa mereka harus berdiri ketika imam mengucapkan “
qad qamatis salah
“. (Lihat
Taudhih al-Ahkam min Bulugh al-Maram
, 1/547)
Namun, Imam Malik, ketika ditanya mengenai masalah ini, beliau menjawab bahawa dia tidak mendengar adanya batasan waktu yang pasti untuk berdirinya orang-orang ketika solat ingin didirikan. Beliau melihat bahawa hal ini bergantung pada kemampuan dan kekuatan masing-masing individu, kerana terdapatnya orang yang kuat dan ada yang lemah. (Lihat
Muwatta’
, 2/96)
Pendapat yang disebut oleh Imam Malik lebih tepat, kerana tidak ada riwayat langsung daripada Nabi SAW mengenai masalah ini. Para generasi salaf dalam hal ini juga mengamalkannya dengan pelbagai cara. Ada yang berdiri pada awal iqamah, ada yang berdiri ketika imam mengucapkan “
qad qamatis salah
“, dan sebagainya.
Hal ini sekiranya imam sudah hadir. Namun, jika imam tidak hadir dan iqamah telah dilaungkan, maka mereka tidak boleh berdiri sehingga mereka melihat imam. Ini adalah pendapat Abu Hanifah, Imam Syafi’i, dan Ahmad.
Ibnu Qudamah menyatakan: “Jika solat telah didirikan dan imam tidak berada di masjid dan mereka tidak tahu di mana keberadaannya, mereka tidak boleh berdiri. (Lihat
al-Mughni
, 2/125)
Hal ini berdasarkan hadis Abu Qatadah yang mengatakan, Rasulullah SAW bersabda:
إِذَا أُقِيمَتِ الصَّلاَةُ، فَلاَ تَقُومُوا حَتَّى تَرَوْنِي وَعَلَيْكُمُ السَّكِينَةُ
Maksudnya:
“Apabila iqamat solat telah dikumandangkan, maka janganlah kamu berdiri sehingga kamu melihat aku, dan hendaklah kamu berada dalam keadaan tenang.”
Riwayat al-Bukhari (638) dan Muslim (604)
Selain itu, antara tugas imam adalah menyuruh makmum membetulkan dan merapatkan saf sebelum dimulakan solat. Hal ini berdasarkan hadith yang diriwayatkan daripada Anas bin Malik RA, bahawa Rasulullah SAW bersabda:
سَوُّوا صُفُوفَكُمْ، فَإِنَّ تَسْوِيَةَ الصُّفُوفِ مِنْ إِقَامَةِ الصَّلاَةِ
Maksudnya:
 “Luruskan saf-saf kamu kerana meluruskan saf merupakan syarat kesempurnaan solat.”
Riwayat al-Bukhari (723) dan Muslim (433)
Begitu juga hadith yang diriwayatkan oleh Anas RA juga, katanya:
أُقِيمَتِ الصَّلاَةُ فَأقْبَلَ عَلَيْنَا رَسُولُ اللهِ – صَلَّى اللهُ عَلَيْهِ وَسَلَّمَ – بِوَجْهِهِ ، فَقَالَ : أَقِيمُوا صُفُوفَكُمْ وَتَرَاصُّوا ؛ فَإنِّي أرَاكُمْ مِنْ وَرَاءِ ظَهْرِي
Maksudnya:
 “Iqamah solat telah dilaungkan, lantas Rasulullah SAW menghadap kami kemudian mengarahkan kami:: “Luruskan saf-saf kamu, dan rapatkan (antara satu sama lain) kerana aku melihat kamu dari belakangku.”
Riwayat al-Bukhari (719) dan Muslim (434)
Menjawab persoalan di atas, tugas muazzin adalah melaungkan azan dan juga melaungkan iqamah apabila imam sudah tiba, manakala tugas imam ialah menyuruh makmum membetulkan saf sebelum di dirikan solat. Justeru,
dalam hal ini, muazzin tidak perlu menyebut perkataan ‘saf’ ketika melaungkan iqamah kerana iqamah itu sendiri adalah peringatan kepada makmum untuk bangun menuju ke saf bagi mendirikan solat
. Manakala tugas imam pula adalah memberi peringatan kepada makmum supaya membetulkan saf dan meluruskan sebagai kesempurnaan kepada solat Jemaah.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya: “
Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
”
Surah Ibrahim (40)
Wallahua`lam.
Bertarikh: 12 Julai 2023 bersamaan 23 Zulhijjah 1444 H


#2206: Refinance Rumah dan Beli Rumah Baru dengan Lebihan Wang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya bertanya tentang hukum berkaitan
refinance
 rumah.  Saya berhajat ingin membuat
refinance
 rumah, dan lebihan wang itu saya ingin gunakan untuk membeli rumah yang lain. Apakah ianya dibolehkan?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Refinance
 atau pembiayaan semula merujuk kepada satu proses pertukaran gadaian dari satu institusi kewangan ke institusi kewangan yang lain.
Menjawab persoalan yang diajukan, hukum melakukan pembiayaan semula rumah adalah dibolehkan dengan syarat ia mestilah berlandaskan kontrak (akad) yang dibenarkan oleh syara‘. Sebahagian bank di Malaysia yang menawarkan khidmat patuh syariah melakukan kontrak pembiayaan semula ini berdasarkan kontrak
Musharakah Mutanaqisah
 (Penyusutan Musharakah).
Refinance Berdasarkan Kontrak
Musharakah Mutanaqisah
Di bawah kontrak ini, pihak pelanggan dan pihak bank akan memeterai perjanjian pemilikan sesebuah rumah secara bersama, untuk memperoleh dan memiliki rumah tersebut. Perjanjian ini bertujuan tujuan untuk mengurangkan kadar pemilikan satu rakan kongsi (bank) secara beransur-ansur, sehingga rakan kongsi lainnya (pelanggan) akhirnya memegang hak milik penuh rumah tersebut.
Disebutkan di dalam
Majma‘ al-Fiqh al-Islami al-Duwali
pada sesi ke 15 yang berlangsung di Muscat – Oman pada 14 hinga 19 Muharram 1425H, bersamaan 6 hingga 11 Mac 2004 berkenaan
Musharakah Mutanaqisah
 (Penyusutan Musharakah). Ia ditakrifkan sebagai transaksi baharu yang melibatkan perkongsian antara dua pihak dalam kontrak yang boleh menjana pendapatan, di mana salah seorang daripada mereka berjanji untuk membeli bahagian pihak yang satu lagi secara beransur-ansur, sama ada pembelian itu berlaku secara terus daripada bahagian pendapatan pihak yang membeli, atau daripada sumber lain.[1]
Kelebihan dan Kekurangan Refinance
Perlu kita ketahui tentang beberapa kelebihan dan kekurangan yang mungkin dihadapi oleh peminjam yang ingin melakukan pembiayaan semula (
refinance
) agar tidak tersilap membuat keputusan. Timbalan Dekan Fakulti Ekologi Manusia – Universiti Putra Malaysia, Prof. Madya Dr. Mohamad Fazli Sabri telah menyenaraikan beberapa
kelebihan
 membuat pembiayaan semula, antaranya:
Mengurangkan faedah pinjaman
Kadar pinjaman asas (KPA) merupakan istilah yang biasa digunakan dalam pembiayaan pinjaman perumahan. Perubahan yang berlaku dalam KPA akan mempengaruhi kadar faedah pinjaman perumahan. Ini seterusnya akan membantu mengurangkan ansuran bulanan peminjam terutamanya apabila pihak bank menawarkan KPA yang lebih rendah dan kompetitif.
Sebagai contoh: Kadar faedah tetap pinjaman perumahan adalah sebanyak 6.85% setahun. Sebuah bank menawarkan pembiayaan semula dengan kadar faedah semasa sebanyak 4.35% setahun. Melalui pembiayaan semula, peminjam dapat melakukan penjimatan sebanyak 2.5% setahun sepanjang tempoh pinjaman.
Mengurangkan komitmen kewangan bulanan
Pembiayaan semula dengan tempoh pembayaran yang lebih panjang membolehkan individu yang mempunyai komitmen kewangan bulanan yang tinggi, untuk membayar ansuran bulanan yang lebih rendah.
Sebagai contoh: Seorang individu membuat pinjaman perumahan sebanyak RM400,000 dengan kadar faedah 4.8% setahun selama 35 tahun (jenis pinjaman
flexi
, margin pembiayaan 90% dan tempoh berkunci selama 5 tahun), dia mungkin perlu membuat bayaran bulanan sebanyak RM1,771. Selepas membayar selama 10 tahun, dia membuat keputusan untuk membiayai semula jumlah baki pada kadar semasa yang lebih rendah (4.35%) dalam masa yang sama memanjangkan tempoh pembayaran. Dengan andaian baki jumlah pinjaman sedia ada sebanyak RM350,000, bayaran bulanannya adalah sebanyak RM1,633.
Pakej pembiayaan yang sesuai dengan kemampuan
Pembiayaan semula memberikan peluang untuk peminjam memilih pakej mengikut kesuaian keadaan kewangan semasa individu tersebut dan keadaan pasaran ekonomi negara semasa. Dia perlu membayar faedah yang tetap sepanjang tempoh pinjaman sekiranya memilih kadar faedah tetap. Walau bagaimanapun, individu yang memilih kadar faedah boleh ubah (
flexi
) tertakluk kepada perubahan kadar pasaran semasa. Kemudahan pembiayaan semula membolehkan peminjam menukar pakej pembiayaan misalnya daripada kadar pinjaman boleh ubah kepada kadar faedah tetap.
Meskipun kita lihat banyak kelebihan dan faedah buat peminjam, pembiayaan semula ini juga tidak terlepas daripada beberapa
kekurangan
 yang mampu menjadi risiko kepada peminjam. Antara yang disebutkan oleh beliau adalah:
Meningkatkan bebanan hutang
Bagi individu yang berhadapan dengan masalah kewangan, pembiayaan semula dilihat sebagai salah satu cara bagaimana mereka boleh memperbaiki aliran tunai. Tempoh pembiayaan yang lebih lama akan menyebabkan bayaran ansuran bulanan mereka lebih rendah. Sekiranya lebihan yang ada tidak diurus dengan cermat, pembiayaan semula ini sebaliknya akan menambah bebanan hutang kerana peminjam perlu membayar lebih dalam jumlah faedah secara keseluruhan untuk jangka masa panjang.
Menanggung kos penyelengaraan
Contohnya, pembiayaan semula kenderaan untuk tempoh yang lama berisiko kerana ianya mempunyai kaitan dengan jangka hayat sesebuah kenderaan. Kebiasannya kenderaan baru mempunyai tempoh waranti antara 2-3 tahun bergantung kepada jenis dan syarikat pengeluar kenderaan. Selain daripada peningkatan harga petrol dan tol, peminjam juga perlu menanggung kos penyelenggaraan kenderaan. Ini secara tidak langsung akan mempenrgaruhi aliran kewangan peminjam.
Penggunaan lebihan wang yang salah
Kebanyakan peminjam membuat pembiayaan semula bagi mendapatkan sejumlah lebihan wang yang banyak dengan ‘peminjaman lebih had’. Walau bagaimanapun, kebanyakan menggunakan wang tersebut untuk membuat pelaburan pada perkara tiada jaminan bahawa dia akan memperoleh pulangan lumayan. Malahan ada yang membuat hutang baru dengan lebihan wang yang diperoleh itu.[2]

Kesimpulan
Selepas melihat perincian di atas, dapat kita fahami bahawa membuat pembiayaan semula atau
refinance
 ini akan menatijahkan kepada dua perkara:
Memperoleh sejumlah wang yang kita inginkan.
Dan berlaku pertambahan hutang pada waktu yang lebih panjang.
Tidaklah kami katakan bahawa membuat
refinance
 ini adalah sesuatu yang haram atau tidak boleh dilakukan, hukumnya adalah harus selagi ianya berlandaskan akad-akad yang dibenarkan oleh syara‘ dan bebas dari unsur riba’ yang jelas.
Lebihan wang yang diperoleh hasil daripada
refinance
 tersebut telah menjadi hak milik kita, dan kita mempunyai kebebasan untuk menggunakannya sama ada membeli rumah baharu, kereta baharu, atau seumpamanya. Akan tetapi isunya adalah peminjam akan sentiasa terbelenggu dengan hutang sepanjang usianya, perasaan seronok yang dikecapi selepas mendapat sejumlah wang yang besar itu hanyalah sementara, adapun pengakhirannya adalah penyesalan yang berpanjangan akibat komitmen yang perlu ditanggung berterusan, bahkan mengakibatkan sebahagian mereka masih tidak dapat melepaskan diri dari belenggu hutang walaupun setelah pencen.
Sebaiknya jika seseorang ingin melakukan
refinance
 dengan mana-mana bank yang tertentu, maka rujuklah terlebih dahulu penasihat syariah bank yang mempunyai kepakaran dan pengalaman dalam medan tersebut agar kita dapat memastikan bahawa kontrak yang kita lakukan tersebut berlandaskan hukum syara‘.
Kami juga menasihatkan agar kita semua dapat membuat keputusan dengan baik dan realistik, dengan mengambil kira keadaan kewangan diri sebelum menambah hutang yang baharu. Jika diyakini mampu untu melangsaikan hutang yang banyak dan komitmen yang pelbagai, maka tidak menjadi masalah.
Akhir kalam, marilah kita sama-sama berdoa:
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Maksudnya: “
Ya Allah, sesungguhnya aku berlindung kepada Engkau dari kedukaan dan kesedihan. Aku berlindung kepada Engkau dari sifat lemah dan malas. Aku berlindung kepada Engkau dari sifat pengecut dan bakhil. Dan aku berlindung kepada Engkau dari bebanan hutang dan penindasan manusia
.”
Wallahu a‘lam

[1]
 Lihat

https://iifa-aifi.org/ar/2146.html#:~:text=(5)%20%D8%A7%D9%84%D9%85%D8%B4%D8%A7%D8%B1%D9%83%D8%A9%20%D8%A7%D9%84%D9%85%D8%AA%D9%86%D8%A7%D9%82%D8%B5%D8%A9%20%D9%85%D8%B4%D8%B1%D9%88%D8%B9%D8%A9%20%D8%A5%D8%B0%D8%A7,%D9%8A%D8%AA%D9%85%20%D8%A7%D9%84%D8%A7%D8%AA%D9%81%D8%A7%D9%82%20%D8%B9%D9%84%D9%8A%D9%87%20%D8%B9%D9%86%D8%AF%20%D8%A7%D9%84%D8%A8%D9%8A%D8%B9
. Diakses pada 7 Julai 2023.
[2]
 Lihat

https://eco1.upm.edu.my/article/pembiayaan_semula_refinance_kelebihan_vs_kelemahan-47421
. Diakses pada 7 Julai 2023.
Bertarikh: 12 Julai 2023 bersamaan 23 Zulhijjah 1444 H


#2207: Melakukan Solat Istikharah Tanpa Adanya Pilihan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum. Ustaz, bolehkah solat istikharah dilakukan hari-hari? Walaupun kita tiada pilihan yang perlu dibuat antara dua perkara. Sepertinya, doa istikharah dibaca secara
general
 dan tidak merujuk kepada mana-mana pilihan.

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Istikharah (الإستخارة) pada bahasa bermaksud menuntut kebaikan dalam sesuatu perkara
.
Dikatakan beristikharahlah kepada Allah SWT nescaya diberi pilihan untukmu. Pada istilahnya pula memohon pilihan atau memohon kurniaan sesuatu perkara yang menjadi pilihan Allah SWT, sama ada dengan cara bersolat atau berdoa sebagaimana yang sabit berkenaan hadith Istikharah.
Asal bagi perkataan istikharah ialah daripada perkataanخير yang membawa makna kebaikan. Penambahan huruf Alif,Sin dan Ta’ menambah lagi maknanya. استخار  membawa makna memohon pilihan. Inilah yang dinyatakan oleh Ibnu Munzir di dalam
Lisan al-Arab
. (Lihat
Lisan al-Arab
, 4/264)
Diriwayatkan daripada Jabir bin Abdullah R.Anhuma, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يُعَلِّمُنَا الِاسْتِخَارَةَ فِي الْأُمُورِ كُلِّهَا كَمَا يُعَلِّمُنَا السُّورَةَ مِنَ الْقُرْآنِ يَقُولُ: إِذَا هَمَّ أَحَدُكُمْ بِالْأَمْرِ فَلْيَرْكَعْ رَكْعَتَيْنِ مِنْ غَيْرِ الْفَرِيضَةِ
Maksudnya
: “Rasulullah SAW pernah  mengajar  kami  bagaimana membuat pilihan (beristikharah) yang terbaik dalam semua perkara seperti mengajar satu surah dalam al-Quran. Baginda bersabda: “Apabila seseorang daripada kamu ingin melakukan sesuatu perkara, maka kerjakanlah solat dua rakaat iaitu selain daripada solat fardhu.”
Baginda bersabda lagi: Kemudian hendaklah dia berdoa:
اللَّهُمَّ إِنِّي أَسْتَخِيرُكَ بِعِلْمِكَ وَأَسْتَقْدِرُكَ بِقُدْرَتِكَ وَأَسْأَلُكَ مِنْ فَضْلِكَ الْعَظِيمِ فَإِنَّكَ تَقْدِرُ وَلَا أَقْدِرُ وَتَعْلَمُ وَلَا أَعْلَمُ وَأَنْتَ عَلَّامُ الْغُيُوبِ اللَّهُمَّ إِنْ كُنْتَ تَعْلَمُ أَنَّ هَذَا الْأَمْرَ خَيْرٌ لِي فِي دِينِي وَمَعِيشَتِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَيَسِّرْهُ لِي ثُمَّ بَارِكْ لِي فِيهِ وَإِنْ كُنْتَ تَعْلَمُ أَنَّ هَذَا الْأَمْرَ شَرٌّ لِي فِي دِينِي وَمَعِيشَتِي وَعَاقِبَةِ أَمْرِي أَوْ قَالَ فِي عَاجِلِ أَمْرِي وَآجِلِهِ فَاصْرِفْهُ عَنِّي وَاصْرِفْنِي عَنْهُ وَاقْدُرْ لِي الْخَيْرَ حَيْثُ كَانَ ثُمَّ أَرْضِنِي بِهِ.
Maksudnya
:
 “Ya Allah, aku memohon pilihan yang terbaik daripada-Mu menurut ilmu-Mu. Aku juga mohon takdir yang terbaik menurut takdir-Mu. Aku mohon limpah kurnia-Mu yang agung, kerana hanya Engkau sahaja yang mentakdirkan bukan aku yang mentakdirkan. Hanya Engkau sahaja yang tahu dan aku tidak tahu. Hanya Engkau sahaja yang mengetahui ilmu ghaib. Ya Allah, jika Engkau tahu perkara ini baik untuk  diriku, untuk hidupku dan untuk matiku, atau baginda bersabda; Untuk urusanku di dunia dan akhirat, takdirkanlah ia untukku kemudian berkatilahku dalam urusan ini. Jika Engkau tahu perkara ini tidak baik untukku, untuk agamaku, untuk hidupku dan untuk matiku, atau baginda bersabda: Untuk urusanku di dunia dan akhiratku, jauhkanlah ia daripadaku dan jauhkanlah diriku daripadanya. Takdirkanlah diriku beroleh kebaikan yang sepatutnya kemudian buatkanlah diriku redha dengannya. Baginda bersabda: Seterusnya nyatakanlah hajatnya.”
Riwayat al-Bukhari (1162), Abu Dawud (1538), al-Tirmizi (480), al-Nasaie (3253), Ibn Majah (1383) dan Ahmad (14707)
 Al-Hafiz Ibn Hajar al-Asqalani berkata:
طَلَبُ خَيْرِ الْأَمْرَيْنِ لِمَنَ احْتَاجَ إِلَى أَحَدِهِمَا
Maksudnya:
 “Memohon diberi pertunjuk yang terbaik dalam dua perkara bagi sesiapa yang menginginkan salah satu daripadanya.”  (Lihat
Fath al-Bari
, 11/183)
Imam al-Nawawi berkata, disunatkan syura sebelum melakukan Istikharah bagi siapa yang diketahui keadaannya yang mampu memberi nasihat, bersifat lemah lembut, mempunyai pengalaman dan
thiqah
 dari segi agama dan pengetahuannya.  (Lihat
al-Azkar
, hlm. 365)
Menjawab bagi persoalan di atas kami nyatakan tujuan melakukan solat istikharah adalah bertujuan untuk memohon petunjuk kepada Allah SWT  dalam membuat sesuatu pilihan. Yang demikian  sebagaimana yang telah diriwayatkan daripada Abu Sai’d al-Khudri bahawa beliau bendengar  rasulullah SAW bersabda :
Diriwayatkan daripada Jabir bin Abdullah R.Anhuma, katanya:
كَانَ رَسُولُ اللَّهِ صَلَّى اللهُ عَلَيْهِ وَسَلَّمَ يُعَلِّمُنَا الِاسْتِخَارَةَ فِي الْأُمُورِ كُلِّهَا كَمَا يُعَلِّمُنَا السُّورَةَ مِنَ الْقُرْآنِ يَقُولُ: إِذَا هَمَّ أَحَدُكُمْ بِالْأَمْرِ فَلْيَرْكَعْ رَكْعَتَيْنِ مِنْ غَيْرِ الْفَرِيضَةِ
Maksudnya
: “Rasulullah SAW pernah  mengajar  kami  bagaimana membuat pilihan (beristikharah) yang terbaik dalam semua perkara seperti mengajar satu surah dalam al-Quran. Baginda bersabda: “Apabila seseorang daripada kamu ingin melakukan sesuatu perkara, maka

kerjakanlah solat dua rakaat iaitu selain daripada solat fardhu.”
Riwayat Ibn Hibban(885) dan al-Tabrani (1304)
Hadith di atas menunjukkan bahawa Rasulullah SAW mengajar para sahabat Baginda dalam membuat pilihan supaya mendirikan solat sunat istikharah dan memohon petunjuk kepada Allah SWT agar diberikan pilihan yang tepat kerana Allah SWT maha mengetahui perkara-perkara yang ghaib.
Justeru, kami katakan  sekiranya tidak mempunyai pilihan maka disarankan untuk  melakukannya. Ini kerana kalimah
هَمَّ أَحَدُكُمْ
 memberi maksud ingin melakukan sesuatu perkara. Oleh itu, dalam kes anda tidaklah perlu untuk dilaksanakan solat istikharah.
Namun, lebih baik melakukan solat -solat sunat yang dituntut oleh syara’ seperti solat sunat rawatib, dhuha, tahajud dan witir.
Semoga Allah memberikan kefahaman yang jelas dalam melakukan ibadat kepadanya dan kami akhiri dengan doa:
رَبِّ اجْعَلْنِي مُقِيمَ الصَّلَاةِ وَمِن ذُرِّيَّتِي ۚ رَبَّنَا وَتَقَبَّلْ دُعَاءِ
Maksudnya
:
“Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.”
Wallahu a’lam.
Bertarikh: 12 Julai 2023 bersamaan 23 Zulhijjah 1444 H


#2208: Kenapa Merasa Gentar Di Hadapan Ulama Rabbani?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri.  Kenapa merasa gentar di hadapan ulama rabbani?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Takrif Rabbani
Dalam
Lisanul ‘Arab
disebutkan, “
Ar-Rabbani
 adalah hamba yang mempunyai pengetahuan tentang Tuhan. Dia adalah ulama yang mengajarkan ilmu yang ringan-ringan sebelum ilmu yang sulit-sulit. Dia adalah seorang ulama yang mantap ilmu dan agamanya”.
Imam al-Qurthubi dalam tafsir
al-Jami’ li Ahkam al-Quran
 menulis, “
Ar-Rabbani
 adalah penisbatan kepada ar-Rabb. Dia adalah orang yang mengajarkan ilmu yang ringan-ringan sebelum yang berat. Dia adalah ulama ahli agama yang mengamalkan ilmunya”.
Dari sudut bahasa,
rabbaniyah
 merupakan penisbatan kepada Allah SWT. Oleh karena itu, sebagaimana orang menisbatkan dirinya kepada negeri atau wilayahnya, seperti Mishri `berkebangsaan Mesir’, Syami `berkebangsaan Syam’ dan sebagainya, ada juga sekelompok orang yang disebut dengan
rabbaniyyun
, iaitu mereka yang telah merealisasikan syarat-syarat untuk menisbatkan dirinya kepada Allah SWT.
Adapun secara istilah, maksud
rabbani
— seperti yang diterangkan oleh Abu Hamid al-Ghazali—adalah orang yang dekat dengan Allah. Ada pun hamba yang paling rabbani adalah hamba yang paling dekat dengan Allah.
Apa itu Ulama Rabbani?
Ulama rabbani itu ialah hamba yang berilmu yang mengabdikan dirinya kepada Allah. Hamba yang selalu mentaati Allah sama ada dalam keadaan tersembunyi atau terang. Beriltizam dengan
manhaj
 Allah SWT pada diri, keluarga dan masyarakat. Rabbani juga merupakan hidup seseorang yang baik dan berusaha memperbaiki diri dan orang lain.
Kelebihan ulama
Daripada Mu’awiyah bin Abi Sufyan RA, bahawa Nabi SAW bersabda:
مَنْ يُرِدِ اللهُ بِهِ خَيْرًا يُفَقِّهْهُ فِي الدِّينِ
Maksudnya:
“Barangsiapa yang Allah kehendaki padanya kebaikan, maka Allah akan memberinya kefahaman di dalam agama.”
Riwayat Muslim (1037)
فَضْلُ الْعَالِمِ عَلَى الْعَابِدِ كَفَضْلِي عَلَى أَدْنَاكُمْ ثُمَّ قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِنَّ اللَّهَ وَمَلَائِكَتَهُ وَأَهْلَ السَّمَوَاتِ وَالْأَرَضِينَ حَتَّى النَّمْلَةَ فِي جُحْرِهَا وَحَتَّى الْحُوتَ لَيُصَلُّونَ عَلَى مُعَلِّمِ النَّاسِ الْخَيْرَ
Maksudnya: “
Keutamaan seorang alim dari seorang abid seperti keutamaanku dari orang yang paling rendah di antara kalian,” Kemudian baginda melanjutkan sabdanya: “Sesungguhnya Allah, MalaikatNya serta penduduk langit dan bumi bahkan semut yang ada di dalam sarangnya sampai ikan paus, mereka akan mendoakan untuk orang yang mengajarkan kebaikan kepada manusia.
”
Riwayat Tirmizi (2609)
Kedudukan orang yang berilmu yang beramal adalah lebih baik berbanding seorang ahli ibadah tetapi tidak berilmu.
Perumpamaan orang berilmu seperti kedudukan Nabi Muhammad SAW, berbanding seorang abid  yang diumpamakan sebagai orang kebanyakan yang paling rendah.
Orang berilmu yang mengajarkan ilmu kepada orang lain akan didoakan oleh penduduk langit dan bumi termasuk semut dan ikan di lautan.
Alangkah beruntungnya ilmuan yang beramal dan mengajar kepada orang lain. Al-Fudlail bin Iyadh berkata, “Seorang alim yang mengamalkan ilmunya dan mengajarkan ilmunya akan disebut-sebut oleh para malaikat di langit.”
Sebuah Kisah
Dalam menjawab persoalan di atas, kami kemukakan sebuah kisah yang terjadi ketika Muhammad bin Sulaiman menziarahi Hammad bin Salamah
.
Muqatil bin Sulaiman telah berkata, Aku telah masuk ke rumah Hammad bin Salamah. Aku hanya melihat sehelai tikar yang sedang didudukinya sambil membaca Al-Quran yang sedang dipegangnya. Aku juga melihat sebuah sarung pedang yang diletakkan bendera di dalamnya dan sebuah cerek untuk berwudhuk. Sedang aku duduk tiba-tiba pintu diketuk. Maka berkatalah Hammad bin Salamah: “Wahai Habibah, masuklah dan lihatlah siapa itu?” Habibah pun berkata: “Utusan Muhammad bin Sulaiman kepada Hammad bin Salamah.”
Maka Hammad mengizinkan dia, lalu dia masuk. Setelah mengucapkan salam (si utusan itu) berkata: “
Amma ba’du.
 Semoga Allah SWT memberikan kepadamu seperti apa yang telah diberikan kepada para kekasihNya dan ahli yang taat kepada-Nya. Telah timbul satu masalah. Lantaran itu datanglah kepada kami supaya kami dapat bertanya kepadamu, berkenaan dengan masalah itu. Wassalam.”
Maka berkatalah Hammad bin Salamah: “Wahai Habibah, hulurkanlah dakwat itu.” Kemudian dia berkata kepadaku (Muqatil): “Pusinglah suratnya dan tulislah –
Amma ba’du
: Semoga Allah SWT memberikan kepadamu seperti apa yang telah diberikan kepada para kekasih-Nya dan orang-orang yang taat kepada-Nya. Setahu kami ulama’ tidak mendatangi seseorang untuk memberi pelajaran kepadanya. Sekiranya timbul sebarang masalah kepadamu, datanglah kepada kami dan tanyalah apa yang kamu kehendaki. Apabila kamu datang kepadaku janganlah kamu datang dengan pasukan kudamu dan pasukan yang berjalan kaki sebab kalau begitu aku tidak akan memberi nasihat kecuali kepada diriku sahaja, wassalam.”
Tatkala aku sedang duduk tiba-tiba pintu diketuk. Lantas Hammad bin Salamah berkata: “Wahai Habibah, keluarlah dan lihatlah siapakah itu?” Dia menjawab: “Muhammad bin Sulaiman.” Hammad bin Salamah berkata: “Katakanlah kepadanya supaya dia masuk seorang sahaja.” Lalu dia masuk dan terus duduk di hadapan Hammad bin Salamah, kemudian mula berkata: “Kenapa aku merasa cukup gentar apabila aku memandang kepadamu?”
Hammad menjawab: “Tsabit al-Banani telah memberitahuku, dia berkata, bahawa dia telah mendengar Anas berkata: Aku telah mendengar Rasulullah SAW bersabda:
إِنَّ الْعَالِمَ إِذَا أَرَادَ بِعِلْمِهِ وَجْهَ الله هَابَهُ كُلُّ شَيْءٍ، وَإِذَا أَرَادَ أَنْ يَكْبَرَ بِهِ الْكُنُورُ هَابَ مِنْ كُلِّ شَيْءٍ.
Maksudnya:
“Seorang alim apabila dia menghendaki wajah Allah SWT dengan ilmunya, segala sesuatu takut kepadanya. Apabila dia menghendaki dengan ilmunya itu dia dapat mengumpulkan harta, dia akan takut kepada segala sesuatu.”
Riwayat Ibnu Hibban
(Lihat
 Islam Di Antara Ulama dan Pemerintah
, hlm. 223-224)
Hal ini berbetulan dengan apa yang disebut:
مَنِ اتَّقَى اللهَ اتَّقَاهُ كُلُّ شَيْءٍ
Maksudnya:
“Sesiapa yang takut dan bertakwa kepada Allah, maka akan takutlah kepadanya oleh segala yang lain.”
Kami akhiri dengan dengan doa:
اللَّهُمَّ إِنَّا نَعُوذُ بِكَ مِنْ عِلْمٍ لاَ يَنْفَعُ ، وَمِنْ قَلْبٍ لاَ يَخْشَعُ، وَمِنْ نَفْسٍ لاَ تَشْبَعُ ، وَمِنْ دَعْوَةٍ لَا يُسْتَجَابُ لَهَا
Maksudnya: “
Ya Allah! Kami berlindung dengan-Mu daripada ilmu yang tidak bermanfaat, daripada hati yang tidak khusyuk, daripada nafsu yang tidak puas, dan daripada doa yang tidak diterima.”
Bertarikh: 12 Julai 2023 bersamaan 23 Zulhijjah 1444 H


#2209: Suami Sering Ugut dengan Talak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Saya ingin bertanya, apakah hukum suami yang suka ugut isteri dengan talak, dan ugutan itu lebih daripada 3 kali? Dia melakukannya ketika dalam keadaan waras, bukan dalam pengaruh marah dan sebagainya.
Sekiranya suami berkata akan jatuh talak sekiranya saya bawa masuk mana-mana lelaki ke dalam rumah kami adakah mahram, saudara mara lelaki, dan ipar biras lelaki saya termasuk dalam mana-mana lelaki yang dikatakan suami? Sebagai staf kerajaan saya sedia maklum tidak boleh memakai inai ketika bekerja, sekiranya suami ugut jika tidak pakai inai maka jatuh talak, adakah saya perlu patuh suami? Apa yang perlu saya lakukan dengan ugutan-ugutan sebegini? Saya mohon bantuan dan pencerahan.  Terima kasih.
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kami mulakan perbincangan dengan sabda Rasulullah SAW yang diriwayatkan daripada Abu Hurairah R.A:
ثَلَاثٌ جَدُّهنَّ جَدٌّ وَهَزْلُهُنَّ جَدٌّ: النِكَاحُ، وَالطَلَاقُ، وَالرَّجْعَةُ
Maksudnya:

“Tiga perkara yang seriusnya dianggap bersungguh-sungguh dan gurauannya juga dianggap bersungguh-sungguh: nikah, cerai, rujuk semula.”
Riwayat Abu Daud (2194)
Hadith di atas menjelaskan larangan untuk mengambil ringan dalam tiga perkara di atas. Hal ini kerana hukum gurauan di dalam tiga perkara itu adalah seperti hukum asal perkara tersebut tanpa mengira niat untuk bergurau.
Syeikh Muhammad al-Zuhaili berkata, gurauan dan jenaka tidak termasuk dalam syarat orang yang dipaksa untuk mentalakkan isterinya.  Sekiranya dibuat oleh suami yang sudah baligh, berakal dan tidak dipaksa mana-mana pihak, maka lafaz talak yang dilafazkan adalah dikira, dan jatuh talak mengikut apa yang disebutkan. Gurauan dan jenakanya ditak dikira sebagai keuzuran untuk tidak terjatuhnya talak. (Lihat
al-Mu‘tamad
, 4/ 157)
Sebagai seorang muslim yang beriman dengan Allah SWT dan Rasul-Nya, kita perlu tahu bahawa talak ini adalah salah satu daripada hukuman-hukuman Allah SWT yang juga merupakan salah satu kaedah untuk memperbaiki suatu hubungan tersebut. Kuasa talak ini tidak boleh sewenag-wenangnya digunakan kecuali jika hubungan antara suami isteri telah membarah dan tidak mampu lagi diharmonikan atau diteruskan. Adapun menjadikannya sebagai alat untuk mengugut isteri, maka ini adalah satu perbubatan yang tidak baik dan salah. Bahkan Allah SWT memerintahkan untuk berbuat baik
Sekiranya suami tersebut mengugut dengan cara melafazkan talak sarih bersyarat, seperti dia berkata kepada isterinya: “Jika bawa masuk mana-mana lelaki ke dalam rumah, awak tertalak” atau “Jika awak tidak pakai inai, saya ceraikan awak”, maka jatuh talak tersebut. Para ulama’ berhujjah dengan firman Allah SWT:
ٱلطَّلَـٰقُ مَرَّتَانِ
Maksudnya :
 “Talak (yang boleh dirujuk kembali itu hanya) dua kali.”
(Surah al-Baqarah: 229)
Ayat ini bersifat umum tanpa membezakan talak secara langsung   (التنجيز)  mahupun  tidak langsung tergantung (التعليق). Oleh itu, suami berhak menjatuhkan talak ke atas isterinya sebagaimana yang dikehendaki sama ada segera atau disandarkan pada masa akan datang (ta’liq) sama ada bentuk sumpah dan sebagainya. Perkataan yang digunakan bagi pensyaratan ta‘liq adalah
 jika, apabila, kalau
dan seumpamanya.  (Lihat
al-Fiqh al-Islami wa Adilatuhu
,
7/447)
Mereka juga berhujjah dengan sabda Rasulullah SAW:
الْمُسْلِمُونَ عند شُرُوطِهِمْ
Maksudnya
:  “
Orang Islam terikat dengan syarat-syarat yang ditetapkan
.
Riwayat al-Hakim (1352)
Imam al-Syirazi pula menyatakan, jika penceraian diikat dengan syarat yang bukanlah suatu hal yang mustahil seperti masuk ke rumah atau datangnya bulan, maka ia tergantung pada menepati syarat tersebut. Jika syarat tersebut dipenuhi, maka berlakulah penceraian, dan jika syarat tersebut tidak terpenuhi, maka tidak berlakulah penceraian. (Lihat
al-Muhazzab Fi Fiqh al-Imam al-Syafi‘i
, 3/21)
Pada situasi yang lain, jika suami tersebut mengugut dengan cara melafazkan cerai secara
kinayah
(kiasan), maka perlu diketahui terlebih dahulu adakah dia benar-benar berniat untuk menceraikan isterinya atau sekadar ugutan. Sekiranya hanya sekadar ugutan, maka tidak jatuh talak. Dan jika dia memang berniat menceraikan isterinya, maka jatuh talak.
Ini berdasarkan hadith yang diriwayatkan daaripada Umar bin Al-Khattab R.A bahawa Rasulullah SAW bersabda:
إِنَّمَا الْأَعْمَالُ بِالنِّيَّاتِ وَإِنَّمَا لِكُلِّ امْرِئٍ مَا نَوَى فَمَنْ كَانَتْ هِجْرَتُهُ إِلَى دُنْيَا يُصِيبُهَا أَوْ إِلَى امْرَأَةٍ يَنْكِحُهَا فَهِجْرَتُهُ إِلَى مَا هَاجَرَ إِلَيْهِ
Maksudnya:
 “
Sesungguhnya setiap amalan berdasarkan niat dan sesungguhnya setiap orang mengikut apa yang dia niatkan. Maka sesiapa yang hijrahnya kerana dunia untuk dia dapatinya atau perempuan untuk dikahwininya, maka hijrahnya mengikut apa yang dia hijrah kepadanya.
”
Riwayat Al-Bukhari (1) dan Muslim (1907)
Ini juga berdasarkan kaedah fiqhiyyah yang menyebutkan:
الْأُمُورُ بِمَقَاصِدِهَا
Maksudnya:
“Hukum suatu perkara itu bergantung kepada niat.”
Difahami juga daripada kaedah di atas, perlu diambil kira jika sekiranya larangan membawa masuk mana-mana lelaki tersebut merujuk kepada selain daripada mahram.
Syeikh Abdul Aziz bin Baz mengatakan bahawa, tidak terjatuh talak melainkan jika memang suami berniat untuk menceraikan. Dan dia perlu membayar
kafarah
 seperti kafarah orang yang bersumpah,[1] seperti mana dalam firman Allah SWT:
فَكَفَّارَتُهُ إِطْعَامُ عَشَرَةِ مَسَاكِينَ مِنْ أَوْسَطِ مَا تُطْعِمُونَ أَهْلِيكُمْ أَوْ كِسْوَتُهُمْ أَوْ تَحْرِيرُ رَقَبَةٍ ۖ فَمَن لَّمْ يَجِدْ فَصِيَامُ ثَلَاثَةِ أَيَّامٍ ۚ
Maksudnya:
“Maka bayaran dendanya ialah memberi makan sepuluh orang miskin dari jenis makanan yang sederhana yang kamu (biasa) berikan kepada keluarga kamu, atau memberi pakaian untuk mereka, atau memerdekakan seorang hamba. Kemudian sesiapa yang tidak dapat (menunaikan denda yang
tersebut), maka hendaklah ia berpuasa tiga hari.”
(Surah al-Ma’idah: 89)
Ini juga merupakan pandangan yang dipegang oleh Syeikh al-Islam Ibn  Taimiyyah, beliau menyatakan bahawa ini adalah pandangan yang dipegang oleh kebanyakan ulama’ 4 mazhab, dan beginilah yang difatwakan oleh beberapa mufti pada zaman tersebut. (Lihat
Majmu‘ al-Fatawa
, 33/ 132)
Hal yang demikian kerana suami yang mengugut isteri dengan talak ini seakan bersumpah untuk menceraikan isteri mereka jika isteri mereka melakukan sesuatu yang mereka letakkan sebagai syarat.
Diriwayatkan daripada Abu Hurairah R.A bahawa Rasulullah SAW bersabda:
مَنْ حَلَفَ عَلَى يَمِينٍ، فَرَأَى غَيْرَهَا خَيْرًا مِنْهَا، فَلْيَأْتِ الَّذِي هُوَ خَيْرٌ، وَلْيُكَفِّرْ عَنْ يَمِينِهِ
Maksudnya:
“Sesiapa yang bersumpah dan mendapati sesuatu yang lain lebih baik daripadanya, hendaklah dia membawa yang lebih baik, dan hendaklah dia menebus sumpahnya.”
Riwayat Muslim (1650)
Kesimpulan
Kami katakan, suami yang baik dan mithali adalah suami yang memahami keadaan isterinya dan mementingkan maslahahnya, tidak terburu-buru membuat keputusan membuta tuli tanpa perbincangan yang matang dan berfikiran terbuka.
Bagi pasangan suami isteri juga, janganlah kita jadikan pandangan dan penilaian kita terhadap pasangan hidup kita dengan kanta mata seekor lalat, yang sering melihat keburukan dan tidak memandang kebaikannya. Ingatlah bahawa Allah memerintahkan setiap dari kita untuk bergaul dengan cara yang baik dengan isteri mereka, begitu juga dengan suami.
Firman Allah SWT:
وَعَاشِرُوهُنَّ بِالْمَعْرُوفِ ۚ فَإِن كَرِهْتُمُوهُنَّ فَعَسَىٰ أَن تَكْرَهُوا شَيْئًا وَيَجْعَلَ اللَّهُ فِيهِ خَيْرًا كَثِيرًا
Masudnya:
“Dan bergaulah kamu dengan mereka (isteri-isteri kamu itu) dengan cara yang baik. Kemudian jika kamu (merasai) benci kepada mereka (disebabkan tingkah-lakunya, janganlah kamu terburu-buru menceraikannya), kerana boleh jadi kamu bencikan sesuatu, sedang Allah hendak menjadikan pada apa yang kamu benci itu kebaikan yang banyak (untuk kamu).”
(Surah al-Nisa’: 19)
Akhir kalam, marilah kita berdoa dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Wallahu a‘lam
[1]
 Lihat

https://binbaz.org.sa/fatwas/19350/%D8%AD%D9%83%D9%85-%D8%AA%D8%AE%D9%88%D9%8A%D9%81-%D8%A7%D9%84%D8%B2%D9%88%D8%AC%D8%A9-%D8%A8%D8%A7%D9%84%D8%B7%D9%84%D8%A7%D9%82
. Diakses pada 10 Julai 2023.
Bertarikh: 12 Julai 2023 bersamaan 23 Zulhijjah 1444 H


#221 Zihar Sementara

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah yang dimaksudkan dengan zihar sementara?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dari segi bahasa, zihar (ظِهَار) adalah kata terbitan (masdar) yang berasal daripada kata kerja bahasa arab ‘za ha ra’ (ظَاهَرَ) dalam ungkapan ‘
zahara min imra’atihi’
 (ظَاهَرَ مِن َامْرَأتِهِ) yang bermaksud ‘menziharkan isterinya’. Dalam aplikasi sebenar, zihar merujuk kepada perkataan seseorang suami terhadap isterinya:“
Anti kazahri ummi
” (أنْتِ كَظَهْرِ أمِّي) yang bermaksud: “Engkau seperti belakang ibuku.”
Menurut
Kamus Dewan Edisi Keempat
, zihar adalah perbuatan suami melafazkan kata kata yang menyamakan salah satu anggota isterinya dengan ibunya atau mahramnya sehingga haram suami tersebut menyetubuhi isterinya dalam keadaan demikian, (si suami wajib mwmbayar kifarat zihar).
[1]
Ia dinamakan sebagai zihar kerana merujuk kepada perbuatan yang berasal daripada perkataan suami menyamakan isteri dengan anggota belakang ibunya. Aspek penyamaan yang dibuat itu menggambarkan seolah-olah isterinya haram disetubuhi seperti mana haramnya ia menyetubuhi ibu kandungnya sendiri atau mahramnya yang lain.
Dari segi istilah, zihar ditakrifkan sebagai perkataan suami menyamakan isterinya yang belum tertalak secara bain dengan wanita yang mahram muabbad (selamanya) kepadanya.
[2]
Firman Allah SWT:
الَّذِينَ يُظَاهِرُونَ مِنْكُمْ مِنْ نِسَائِهِمْ مَا هُنَّ أُمَّهَاتِهِمْ ۖ إِنْ أُمَّهَاتُهُمْ إِلَّا اللَّائِي وَلَدْنَهُمْ ۚ وَإِنَّهُمْ لَيَقُولُونَ مُنْكَرًا مِنَ الْقَوْلِ وَزُورًا ۚ وَإِنَّ اللَّهَ لَعَفُوٌّ غَفُورٌ
Maksudnya:

Dan mereka yang menziharkan isteri-isteri mereka dari kalangan kamu bahawanya mereka itu (para isteri) diserupakan sebagai ibu-ibu mereka (dari sudut keharaman). Sesungguhnya ibu-ibu mereka itu tidaklah melainkan yang mengandungkan mereka. Sesungguhnya mereka mengatakan sesuatu yang mungkar dan juga dusta. Sesungguhnya Allah itu Maha Pemaaf lagi Maha Pengampun.
[3]
Imam Ibn Kathir menyatakan dalam tafsirnya
[4]
: Asal zihar adalah dari kalimah al-zahr (bahagian belakang). Hal ini kerena, golongan jahiliyyah apabila mereka saling menziharkan isteri mereka, dia akan berkata kepada isterinya: ‘’Kamu ke atas diriku sama seperti bahagian belakang ibuku’’.
Manakala menurut syarak, zihar itu berlaku pada keseluruhan anggota badan diqiyaskan kepada bahagian belakang. Dahulunya zihar di anggap sebagai talak pada zaman jahiliyyah. Kemudian Allah memberikan rukhsah (keringanan) kepada umat ini dengan menjadikan pada zihar itu ada kaffarah dan tidak menjadikan ia sebagai talak sebagaimana  yang berlaku pada zaman jahiliah.
Merujuk kepada ayat di atas, zihar disifatkan sebagai ucapan yang mungkar lagi dusta. Keduanya itu merupakan suatu bentuk keharaman yang menjadikan zihar dalam maksudnya yang sebenar adalah haram hukumnya. Manakala di dalam kitab Al-Majmu’ Syarah al-Muhazzab, disebutkan hukum zihar adalah haram dan termasuk daripada dosa besar dan siapa yang melakukannya dianggap berdosa dengan ijma’.
[5]
Berikut kami kongsikan beberapa tafsiran yang dikemukakan oleh para mufassir berkenaan ayat ini. Di antaranya:
Imam al-Thabari berkata: Dan mereka yang mengharamkan isteri-isteri mereka ke atas diri mereka sendiri dengan sesuatu yang Allah S.W.T haramkan ke atas mereka, iaitulah bahagian belakang ibu-ibu mereka. Lalu mereka mengucapkan kepada isteri mereka: ‘’Kamu adalah seperti bahagian belakang ibu aku ke atas diriku’’. Hal sebegini merupakan suatu bentuk talak seorang lelaki kepada isterinya pada zaman  jahiliah. Dari Abu Qilabah beliau berkata: “Zihar merupakan talak pada zaman jahiliah’’.
[6]
Imam al-Qurthubi pula mengulas ayat ini dengan katanya: Hakikat zihar adalah menyerupakan bahagian belakang dengan bahagian belakang. Iaitu menyamakan bahagian belakang yang halal kepada bahagian belakang yang haram. Oleh yang demikian para ulama telah ijma’ (bersepakat) bahawa sesiapa yang mengatakan kepada isterinya: ‘’Kamu ke atas aku seperti bahagian belakang ibu aku’’, merupakan seorang yang melakukan zihar. Manaka kebanyakan ulama pula berpandangan zihar berlaku sekiranya seorang suami berkata kepada isterinya: ‘’Kamu ke atasku seperti belakang anak perempuanku, atau belakang adik beradik perempuanku’’, dan selainnya dari kalangan mahram.
[7]
Berdasarkan persoalan di atas, hukum zihar yang bertempoh adalah sah terhadap isteri untuk tempoh sementara.
[8]
Imam al-Nawawi menyatakan, hal Ini kerana ia dikira seperti zihar yang bersyarat. Contoh lafaznya seperti: “Kamu bagiku seperti punggung ibuku selama sebulan.” Dengan lafaz ini, maka berlakulah zihar terhadap isteri dalam tempoh sebulan, berakhirlah hukum zihar dan isteri kembali halal disetubuhi seperti sebelum berlaku zihar. Walaupun begitu, suami tetap berdosa kerana perbuatan melakukan zihar adalah haram, sekalipun ia dilakukan untuk tempoh yang singkat. Jika zihar sementara itu dilakukan selama tempoh melebihi empat bulan, maka ia akan dikira seperti hukum
ila’
. Walaubagaimanapun, suami tidak dikenakan kifarat
ila’
, jika dia menyetubuhi isterinya sebelum tamat tempoh tersebut kerana ketiadaan sumpah. Bahkan ia hanya dikenakan kifarat zihar sahaja.
[9]
Sebagai kesimpulan, walaupun
hukum zihar secara bertempoh adalah sah dan tidak dikenakan kaffarah, namun hukumnya tetap haram dan berdosa serta wajib dijauhi.
 Kami berpandangan bahawa seseorang suami hendaklah berhati-hati dan menjaga lidahnya dari bermudahan mengucapkan sesuatu yang boleh merosakkan hubungan suami isteri di dalam perkahwinan. Semoga Allah memberikan kita kefahaman di dalam agama ini. Amin.
Wallahua`lam.
Bertarikh 5 Januari 2022 bersamaan 2 Jamadil Akhir 1443 H
[1]
 Lihat
https://prpm.dbp.gov.my/cari1?keyword=zihar
[2]
 Lihat

Mughni al-Muhtaj
,
hlm. 448
[3]
 Surah al-Mujadilah: 2
[4]
 Lihat
Tafsir Ibn Kathir
, 8/42
[5]
 Lihat
Takmilah al-Majmu’
, 16/341
[6]
 Lihat
Tafsir al-Thabari
, 23/228
[7]
 Lihat
Al-Jami’ li Ahkam al-Quran,
 17/246
[8]
 Lihat
Mughni al-Muhtaj
, hlm. 454
[9]
 Lihat
Mughni al-Muhtaj
, hlm. 455


#2210: Adakah Boleh Menyebut Lafaz  “Sayyidina” Dalam Solat?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dr. Zulkifli. Adakah dibolehkan kita menyebut perkataan ‘Sayyidina’ Muhammad di dalam tahiyat awal dan akhir solat, atau sekadar menyebut Muhammad sahaja? Terima kasih.

Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Allah SWT berfirman:
إِنَّ اللَّـهَ وَمَلَائِكَتَهُ يُصَلُّونَ عَلَى النَّبِيِّ ۚ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمًا
Maksudnya
: “
Sesungguhnya Allah dan malaikatNya berselawat (memberi segala penghormatan dan kebaikan) kepada Nabi (Muhammad SAW); wahai orang-orang yang beriman berselawatlah kamu kepadanya serta ucapkanlah salam sejahtera dengan penghormatan yang sepenuhnya.”
(Surah al-Ahzab: 56)
Syeikh al-Maraghi dalam mentafsirkan ayat ini berkata: Wahai orang beriman, doakanlah supaya Nabi SAW mendapat rahmat, muliakan Baginda walau dengan apa cara yang kamu mampu lakukan. Umpamanya mengikut Baginda secara baik atau mematuhi setiap arahannya. Begitu juga, dengan cara mengucapkan selawat dan salam kepada Baginda dengan lidahmu. ( Lihat
Tafsir al-Maraghi
, 11/5511)
Al-Qadhi Iyadh dalam kitab
al-Syifa bi Ta’rif Huquq al-Mustafa
  menyebut: Menurut Ibn Abbas R.Anhuma, makna ayat ini adalah, Allah SWT dan para malaikat sentiasa melimpahkan berkat kepada Nabi SAW. Ada juga yang mengertikan ayat ini dengan menyebut: Sesungguhnya Allah dan para malaikat sentiasa melimpahkan rahmat kepada Nabi. (Lihat
al-Syifa bi Ta’rif Huquq al-Mustafa
,hlm. 138-139)
Selawat merupakan salah satu rukun daripada rukun-rukun solat dan tidak sah solat sekiranya meninggal rukun  seperti selawat ke atas Baginda Muhammad SAW . Lafaz selawat  yang diterangkan dalam
Fiqh al-Manhaji
 adalah sepertimana yang telah diriwayat daripada Abu Masu’d bahawa beliau berakata : Kami telah diperintahkan untuk berselawat kepadamu dan bagaimanakah cara untuk berselawat kepadamu ? Rasulullah SAW menjawab  :
اللَّهمَّ صلِّ على محمَّدٍ وعلى آلِ محمَّدٍ كما صلَّيتَ على إبراهيمَ وعلى آلِ إبراهيمَ، وبارِكْ على محمَّدٍ وعلى آلِ محمَّدٍ كما بارَكْتَ على إبراهيمَ وعلى آلِ إبراهيمَ في العالَمينَ إنّكَ حميدٌ مجيدٌ
Maksudnya
: Ya Allah!limpahkanllah selawat ke atas Nabi Muhammad dan ahli keluarganya seperti mana Engkau limpahkan selawat ke atas keluarga Ibrahim dan berkatilah ke atas Muhammad dan ke atas ahli keluarga Muhammad seperti mana Engkau memberkati ke atas ahli keluarga Ibrahim, sesungguhnya Engkau Maha Terpuji dan Maha Agung.
Riwayat Muslim(406)
Menjawab bagi persoalan di atas, dalam isu ini ulama ada berbeza pandangan :
Pendapat Pertama
 : Tawaqquf (iaitu terhenti kepada al-Quran dan al-Sunnah sahaja).
Bacaan selawat Ibrahim yang terdapat dalam kitab hadis dan fiqh adalah mathur   daripada nabi Muhammad SAW tanpa menyebutkan lafaz (
Sayyidina
) sebelum menyebut nama baginda dan salam. Ia bagi mengikuti apa yang telah diajar oleh  Baginda Nabi Muhammad SAW seperti  lafaz azan, iqomah, tasyahhud dan selawat tanpa ada penambahan lafaz (Sayyidina). (Lihat
Mausua’h al-Fiqhiyyah
,11/346)
Ibn baz menyatakan bahawa : Tidak disyariatkan untuk menambah lafaz (Sayyidina) di dalam solat kerana ia tidak disebutkan dalam nas bahkan Rasulullah SAW mengajar para sahabat dengan lafaz :
“
اللَّهمَّ صلِّ على محمَّدٍ وعلى آلِ محمَّدٍ كما صلَّيتَ على إبراهيمَ وعلى آلِ إبراهيمَ، وبارِكْ على محمَّدٍ وعلى آلِ محمَّدٍ كما بارَكْتَ على إبراهيمَ وعلى آلِ إبراهيمَ في العالَمينَ إنّكَ حميدٌ مجيدٌ”
Pendapat Kedua
 : Dibolehkan sebagai memuliakan nabi Muhammad SAW . Ini berdasarkan pendapat dalam kalangan
fuqaha Syafi’iyyah seperti al-‘iz Ibn Abdul al-Salam, Imam al-Ramli, Qalyubi, Syarqawi dan dari Ibn A’bidin dari kalangan mazhab Hanafi mereka berpandangan bahawa hukumnya adalah
sunat
 sepertimana sunat disebutkan dalam selawat pada tahiyyat akhir, bahkan menyatakan bahawa ia merupakan cara yang afdal.
Imam Syamsuddin al-Ramli menyatakan  dalam kitabnya Nihayat al-Muhtaj bahawa:

Cara yang afdal adalah dengan menyebut lafaz
sayyidina
 (dalam selawat pada tahiyyat akhir) sepertimana yang disebutkan oleh Ibn Zahirah dan ulama yang lain serta difatwakan oleh
al-syarih
(al-Mahalli) kerana ia dikira telah melaksanakan perintah Rasulullah SAW bahkan penambahannya dengan sesuatu lebih baik. Ini merupakan satu bentuk adab kepada Rasulullah SAW dan ia lebih baik daripada tidak menyebutnya. (Lihat
Nihayah al-Muhtaj
, 1/530)
Justeru, kami cenderong kepada pendapat yang ke dua. Ini kerana dengan penambahan lafaz Sayyidina adalah bertujuan mengagung dan memuliakan Jujungan besar Nabi Kita Muhammad SAW. Yang demikian juga bersesuaian dengan hadith yang diriwayatkan daripada Abu Hurairah R,Anhu, bahawa Raslullah SAW bersabda :
أَنَا سَيِّدُ وَلَدِ آدَمَ يَوْمَ الْقِيَامَةِ
Maksudnya
:  “
Aku adalah penghulu sekalian anak Adam pada hari Kiamat.”
 Riwayat Muslim (2278)
Semoga Allah SWT memberi kefahaman yang jelas dalam beribadat kepadanya dan kami akhiri dengan sebuah hadith yang diriwayatkan daripada Abdullah bin ‘Amr RA, bahawa Nabi SAW bersabda:
فَإِنَّهُ مَنْ صَلَّى عَلَيَّ صَلَاةً صَلَّى الله عَلَيْهِ بِهَا عَشْرً
ا
Maksudnya
: “Sesungguhnya barangsiapa yang berselawat ke atasku dengan satu selawat, maka Allah SWT akan berselawat ke atasnya dengan sepuluh selawat.”
Riwayat Muslim (384)
Wallahua’lam
Bertarikh: 12 Julai 2023 bersamaan 23 Zulhijjah 1444 H


#2211:  Masalah Kesihatan Pada Kandungan dan Keluasan Berdoa Buat Ibu

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Adakah terdapat doa khusus untuk ibu mengandung yang mana kandungannya terdapat masalah kesihatan. Terima kasih untuk perkongsian.

Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, ahli keluarga Baginda SAW, sahabat Baginda SAW serta orang-orang yang mengikuti jejak langkah Baginda SAW.
Kami mulakan dengan firman Allah SWT:
وَقَالَ رَبُّكُمُ ادْعُونِي أَسْتَجِبْ لَكُمْ
Maksudnya:
Dan telah berkata Tuhan kamu: “Berdoalah kamu semua kepada-Ku nescaya Aku akan memustajabkan buat kamu”
.
(Surah al-Ghafir: 60)
Antara tujuan berdoa adalah untuk menjauhkan diri daripada sesuatu yang tidak diingini, bahkan ia merupakan salah satu ikhtiar terkuat bagi seseorang hamba kerana tidak ada sesiapa yang mempunyai kuasa untuk menolak sesuatu keburukan melainkan dengan izin Allah SWT. Ini berdasarkan hadith yang diriwayatkan daripada Abdullah bin ‘Abbas R.Anhuma bahawa Rasulullah SAW bersabda:
يَا غُلَامُ، إِنِّي أُعَلِّمُكَ كَلِمَاتٍ: اِحْفَظْ اللَّهَ يَحْفَظُكَ، اِحْفَظْ اللَّهَ تَجِدْهُ تُجَاهَكَ، إِذَا سَأَلْتَ فَاسْأَلْ اَللَّهَ، وَإِذَا اِسْتَعِنْتَ فَاسْتَعِنْ بِاَللَّهِ، وَاعْلَمْ أَنَّ الْأُمَّةَ لَوْ اجْتَمَعَتْ عَلَى أَنْ يَنْفَعُوكَ بِشَيْءٍ، لَمْ يَنْفَعُوكَ إلَّا بِشَيْءٍ قَدْ كَتَبَهُ اللَّهُ لَك، وَإِنْ اجْتَمَعُوا عَلَى أَنْ يَضُرُّوك بِشَيْءٍ لَمْ يَضُرُّوك إلَّا بِشَيْءٍ قَدْ كَتَبَهُ اللَّهُ عَلَيْكَ
Maksudnya:
“Wahai anak muda, aku akan mengajarkan kepadamu beberapa kalimat; Peliharalah Allah, nescaya dia akan memeliharamu. Peliharalah Allah, nescaya kau akan dapati Dia di hadapanmu. Jika engkau meminta sesuatu, maka mintalah kepada-Nya. Jika engkau memohon pertolongan, mohonlah dari-Nya. Ketahuilah, sekiranya umat ini berhimpun untuk memberikan manfaat kepadamu, mereka tidak dapat memberi manfaat kepadamu melainkan perkara itu telah tertulis untukmu. Dan jika mereka berhimpun untuk mendatangkan kemudharatan kepadamu, kemudharatan itu tidak akan menimpa ke atasmu, melainkan ianya sememangnya telah tertulis terdahulu akan berlaku ke atasmu. Telah terangkat qalam dari catitan dan telah kering suhuf (lembaran).”
Riwayat al-Tirmizi (2516)
Tidak semestinya Allah SWT akan mengabulkan permintaan hambanya secara terus setiap kali mereka berdoa, akan tetapi Allah SWT akan mengabulkan doa hambanya mengikut kehendaknya.
Dalam beberapa keadaan, apabila doa seorang hamba itu lewat dikabulkan, maka tepuklah dada dan tanya diri. Apakah yang kita hajatkan itu bertentangan dengan hukum syara‘ atau tidak, adakah kepercayaan kita dan kebergantungan serta pengharapan kita kepada Allah SWT sangat kuat atau sangat lemah ketika berdoa, atau mungkin kita pernah melakukan sesuatu perkara yang menjadi asbab Allah SWT lambat memakbulkan doa kita.
Jika kita hajatkan sesuatu yang bertentangan dengan hukum syara‘, maka jelas menunjukkan bentuk permusuhan tehadap Allah SWT. Jika kepercayaan dan kebergantungan kita kepada Allah SWT lemah, ia diibaratkan seperti busur yang lendut, anak panah tidak dapat meluncur ke sasaran dengan kencang. Dan mereka yang pernah melakukan sesuatu yang haram seperti makan makanan yang haram, maka Bagai mana mungkin Allah SWT mengabulkan doanya.
Telah diriwayatkan daripada Abu Hurairah R.A bahawa Rasulullah SAW bersabda:
ادْعُوا اللَّهَ وَأَنْتُمْ مُوقِنُونَ بِالْإِجَابَةِ، وَاعْلَمُوا أَنَّ اللَّهَ لَا يَسْتَجِيبُ دُعَاءً مَنْ قَلْبٍ غَافِلٍ لَاهٍ
Maksudnya:
“Berdoalah kepada Allah dalam keadaan kalian yakin bahawa Allah akan memakbulkannya, dan ketahuilah bahawa Allah tidak memakbulkan doa yang datang daripada hati mereka yang lalai lagi alpa”
Riwayat al-Tirmizi (3479)
Dan diriwayatkan juga daripada Abu Hurairah R.A, katanya:
ذَكَرَ الرَّجُلَ يُطِيلُ السَّفَرَ أشْعَثَ أغْبَرَ، يَمُدُّ يَدَيْهِ إلى السَّماءِ: يا رَبِّ يا رَبِّ، ومَطْعَمُهُ حَرامٌ، ومَشْرَبُهُ حَرامٌ، ومَلْبَسُهُ حَرامٌ، وغُذِّيَ بِالحَرامِ، فَأنّى يُسْتَجابُ لِذَلِكَ؟
Maksudnya:
“(Rasulullah SAW) menyebutkan ada seseorang yang bermusafir perjalanan jauh di mana keadaan kusut dan berdebu. Dia mengangkatkan kedua tangannya ke langit seraya berkata: Ya Tuhanku, Ya Tuhanku, padahal makanannya haram, minumannya haram, pakaiannya haram dan keperluannya dipenuhi dari sesuatu yang haram, maka bagaimana (ingin dikabulkan doanya)?”
Riwayat Muslim (1015)
Kembali kepada soalan yang diajukan, kami tidak mendapati doa yang
thabit
 daripada Rasulullah SAW secara khusus untuk ibu yang mengandung bacakan kepada kandungannya. Akan tetapi, fiqh berdoa itu amatlah luas, berdoalah dengan apa jua yang kita kehendaki kebaikan dengannya.
Antara cara yang boleh dilakukan agar doa kita mustajab adalah berdoa dengan penuh harapan dan yakin, sentiasa bersangka baik dengan Allah SWT agar permintaan kita dikabulkan. Ini berdasarkan firman Allah SWT:
إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَبًا وَرَهَبًا
Maksudnya:
“Sesungguhnya mereka itu (para Nabi) sentiasa bersegera dalam melakukan perkara kebaikan. Dan mereka berdoa kepada Kami dalam keadaan penuh harap dan rasa takut.”
(Surah al-Anbiya’: 90)
Cara lainnya adalah dengan memulakan doa dengan pujian-pujian kepada Allah SWT sebagai bentuk adab untuk meminta sesuatu daripada-Nya. Ini berdasarkan hadith yang diriwayatkan daripada Fudhalah bin ‘Abid R.A, ketika mana Rasulullah SAW mendengar seorang lelaki berdoa kepada Allah SWT di dalam solatnya tanpa mengagungan Allah dan berselawat ke atas Baginda SAW. Lalu Baginda SAW bersabda:
عَجَّلَ هَذَا ثُمَّ دَعَاهُ فَقَالَ لَهُ أَوْ لِغَيْرِهِ: إِذَا صَلَّى أَحَدُكُمْ فَلْيَبْدَأْ بِتَمْجِيدِ اللَّهِ وَالثَّنَاءِ عَلَيْهِ، ثُمَّ يُصَلِّي عَلَى النَّبِيِّ ﷺ ثُمَّ يَدْعُو بَعْدُ بِمَا شَاءَ
Maksudnya:
“‘Lelaki ini tergesa-gesa (dalam berdoa).’ Kemudian Baginda memanggilnya dan berkata kepadanya atau orang lain: ‘Apabila seseorang daripada kamu solat, maka mulakanlah dengan mengagungkan Allah dan selawat ke atas Nabi SAW, kemudian barulah dia berdoa dengan apa yang dihajatinya’.”
Riwayat Abu Dawud (1481), al-Tirmizi (3477), Ahmad (23937) dan al-Nasa’ie (1284)
Kami katakan, tetaplah berdoa kepada Allah SWT agar diberikan kesembuhan kepada anak yang masih dalam kandungan tersebut. Tingkatkanah kepercayaan terhadap kekuasaan Allah SWT yang sudah pastinya mampu untuk memberikan kesembuhan kepada hamba-Nya dengan kehendak-Nya.
Dalam masa yang sama, iringilah doa kita tersebut dengan ikhtiar dan usaha mendapatkan rawatan yang bersesuaian. Semoga Allah SWT memberikan kesembuhan kepada kita dan menjauhkan kita semua daripada sebarang penyakit.
Kami akhiri dengan doa:
اللَّهُمَّ اشْفِ مَرْضَانَا وَعَافِ مُبْتَلَانَا وَارْحَمْ مَوْتَانَا
Maksudnya: “
Ya Allah! Sembuhlah orang sakit di kalangan kami, berilah kesejahteraan kepada orang yang diuji di kalangan kami dan rahmatilah orang yang telah mati dari kalangan kami.”
Wallahu a‘lam
Bertarikh: 12 Julai 2023 bersamaan 23 Zulhijjah 1444 H


#2212: Memakai Tasbih di Pergelangan Tangan dan Leher

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri.  Mohon pencerahan berkenaan hukum mengalung tasbih di leher atau meletakkannya di pergelangan tangan oleh sebahagian umat Islam. Adakah ia diharuskan untuk memakai dengan cara sedemikian? Mohon penjelasan Dato’ Seri. Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, Islam tidak ada menetapkan sebarang pakaian khusus bagi seseorang Muslim atau Muslimah. Namun, Islam meletakkan prinsip-prinsip terhadap pakaian mahupun perhiasan yang dibenarkan untuk dipakai agar ia selari dengan kehendak agama dan tidak melanggar batasan syarak. Firman Allah SWT:
يَا بَنِي آدَمَ قَدْ أَنزَلْنَا عَلَيْكُمْ لِبَاسًا يُوَارِي سَوْآتِكُمْ وَرِيشًا ۖ وَلِبَاسُ التَّقْوَىٰ ذَٰلِكَ خَيْرٌ ۚ ذَٰلِكَ مِنْ آيَاتِ اللَّهِ لَعَلَّهُمْ يَذَّكَّرُونَ
Maksudnya:
 “
Wahai anak-anak Adam! Sesungguhnya Kami telah menurunkan kepada kamu (bahan-bahan untuk) pakaian menutup aurat kamu, dan pakaian perhiasan; dan pakaian yang berupa taqwa itulah yang sebaik-baiknya. Yang demikian itu adalah dari tanda-tanda (limpah kurnia) Allah (dan rahmat-Nya kepada hamba-hamba-Nya) supaya mereka mengenangnya (dan bersyukur).
”
(Surah al-A‘raf: 26)
Dalam ayat di atas, Allah SWT menegaskan bahawa Dia telah menurunkan pakaian untuk menutupi aurat dan pakaian untuk berhias, dan dua jenis pakaian ini baik untuk digunakan. Akan tetapi pakaian maknawi bagi hati adalah lebih utama dan lebih tinggi darjatnya iaitu ketaqwaan yang dapat memperbaiki hati dengan menjalankan ketaatan kepada Allah. Ia adalah pakaian terbaik bagi seorang Mukmin, kerana ia akan memperbaiki dan melindungi seluruh tubuh. (Lihat
Tafsir al-Madinah al-Munawwarah
, hlm. 487).
Di antara prinsip-prinsip tersebut ialah menutup aurat, lelaki tidak menyerupai perempuan atau sebaliknya, tidak membawa kepada
libas

syuhrah
 (pakaian yang dilihat pelik) dan lain-lain.
Secara umumnya, dalam ruang yang terhad ini, kami hanya akan membahaskan sebahagian daripada prinsip-prinsip tersebut yang berkaitan dengan topik yang sedang dibincangkan.
Pertamanya, kami melihat pemakaian tasbih di pergelangan tangan dan digantung di leher dilihat ada persamaan dengan pemakaian gelang di pergelangan tangan dan rantai di leher. Justeru, jika pelaku atau pemakainya adalah wanita, maka tidak menjadi masalah kerana gelang dan rantai sememangnya perhiasan khusus untuk mereka. Apa yang menjadi persoalan adalah jika pelaku atau pemakainya adalah lelaki. Sebagaimana yang kita telah ketahui, Islam mengharamkan penyerupaan jantina yang berlawanan seperti lelaki menyerupai wanita dan wanita menyerupai lelaki.
Dinyatakan di dalam
al-Mausu‘ah al-Fiqhiyyah
 bahawa tiada khilaf dalam kalangan fuqaha’ akan pengharaman bagi lelaki menyerupai wanita dari sudut pergerakan badan, kelembutan kata-kata, perhiasan, pakaian dan lain-lain yang khas bagi wanita dari sudut adat dan tabiat. (Lihat
al-Mausu‘ah al-Fiqhiyyah al-Kuwaitiyyah
, 11/267).
Terdapat riwayat daripada Abu Hurairah R.A bahawa:
أَنَّ رَسُولَ اللهِ صَلَّى اللهُ عَلَيْهِ وَسَلَّمَ  لَعَنَ الرَّجُلَ يَلْبَسُ لِبْسَةَ الْمَرْأَةِ، وَالْمَرْأَةَ تَلْبَسُ لِبْسَةَ الرَّجُلِ
Maksudnya
: “Sesungguhnya
Rasulullah SAW melaknat seorang lelaki yang memakai pakaian wanita, dan seorang wanita yang memakai pakaian lelaki.
”
Riwayat al-Bukhari (5435) dan Ahmad (8309)
Badr al-Din al-‘Aini mengulas hadith di atas dengan menyebutkan, (celaan ini) adalah pada perbuatan orang lelaki menyerupai orang perempuan dari sudut pakaian dan juga perhiasan yang khusus buat orang perempuan seperti memakai serkup kepala, rantai, gelang, gelang kaki, dan juga anting-anting. (Lihat
‘Umdah al-Qari,
 22/41).
Selain itu, dalam riwayat lain daripada ‘Imran bin Hussain R.A bahawa Nabi SAW pada suatu hari melihat seorang lelaki yang memakai gelang di tangannya. Lalu Nabi SAW bersabda:
مَا هَذِهِ الْحَلْقَةُ قَالَ: هَذِهِ مِنَ الْوَاهِنَةِ. قَالَ: انْزِعْهَا فَإِنَّهَا لاَ تَزِيدُكَ إِلاَّ وَهْنًا
Maksudnya
: “
Gelang apakah ini? Maka dia menjawab: ‘Ini disebabkan penyakit.’ Lalu Baginda bersabda: ‘Tanggalkanlah ia kerana sesungguhnya ia tidak menambahkan kepadamu melainkan kelemahan.’”
Riwayat Ibn Majah (3531)
Jelaslah daripada hadith-hadith di atas, bahawa lelaki dilarang keras untuk memakai perhiasan yang hanya dikhususkan untuk wanita seperti gelang, rantai dan seumpamanya.
Tambahan lagi, Syeikh al-Islam Zakariyya al-Ansari juga ada menyebutkan bahawa diharuskan bagi seorang lelaki memakai cincin perak kerana mengikut Rasulullah SAW, bahkan hukumnya adalah disunatkan, namun lelaki tidak boleh memakai gelang dan tidak halal baginya, meskipun gelang tersebut diperbuat daripada perak. Hal ini kerana memakai gelang itu mempunyai unsur kewanitaan, dan ia tidak layak dan tidak sesuai dengan sifat seorang lelaki. (Lihat

Asna al-Matalib
, 1/379).
Begitu juga Ibn Hajar al-Haitami turut menyatakan bahawa antara bentuk menyerupai wanita adalah memakai perhiasan yang dikhususkan kepada wanita dan yang dilazimi oleh mereka, seperti gelang tangan dan gelang kaki. Adapun cincin maka diharuskan bagi lelaki memakainya. (Lihat
al-Fatawa al-Fiqhiyyah al-Kubra
, 1/261)
Kesimpulannya
Oleh yang demikian,
pada asalnya adalah diharamkan bagi lelaki untuk memakai apa-apa gelang mahupun rantai termasuklah rantai atau gelang yang diperbuat daripada tasbih dengan niat ia sebagai perhiasan. Akan tetapi jika seseorang itu mengalung tasbih di leher atau meletakkannya di pergelangan tangan bukan dengan niat sebagai perhiasan tetapi kerana sebab dan tujuan lain seperti bagi memudahkan untuk berzikir, menghormatinya sebagai alat berzikir dan seumpamanya, maka kami berpendapat tidak mengapa.
 Ini sebagaimana kaedah yang menyebutkan:
الأُمُورُ بِمَقَاصِدِهَا
Maksudnya
: “
Setiap perkara itu dinilai berdasarkan niat
.”
Lebih-lebih lagi, jika ia telah menjadi ‘uruf serta kebiasaan yang diterima oleh masyarakat Islam sebagai satu perkara yang dilazimi oleh ahli zikir.
Sekalipun begitu, menjauhkan dan mengelakkan diri daripada melakukannya adalah lebih baik sebagai mengambil jalan keluar daripada khilaf mereka yang melihatnya termasuk dalam penyerupaan kepada wanita. Hal ini bertepatan dengan kaedah yang menyebutkan:
الخُرُوجُ مِنَ الخِلَافِ مُسْتَحَبٌّ
Maksudnya:
 “
Keluar daripada khilaf adalah digalakkan (sunat).
” (Lihat
al-Qawaid al-Fiqhiyyah baina al-Asalah wa al-Taujih
, 14/1).
Bukan itu sahaja, kadang-kadang pemakaiannya dengan cara sebegitu dilihat pelik di sesetengah tempat, bahkan ada yang menganggapnya ada unsur penyerupaan dengan agama lain seperti agama Buddha. Berkenaan dengan pakaian yang dilihat pelik, Nabi SAW bersabda:
مَن لبسَ ثوبَ شُهْرةٍ ألبسَهُ اللهُ يومَ القيامةِ ثَوبَ مَذلَّةٍ
Maksudnya:
 “
Sesiapa yang memakai pakaian syuhrah, Allah akan memakaikannya pada hari kiamat pakaian kehinaan
.”
Riwayat Abu Daud (4029); al-Nasa’i dalam
al-Sunan al-Kubra
 (9560); Ibn Majah (3606); Ahmad (5664)
Al-Syaukani ketika menjelaskan hadith di atas membawakan kenyataan Ibn al-Athir yang menyatakan,
syuhrah
 ialah terzahirnya sesuatu. Dalam erti kata lain, pakaian seseorang itu jelas kelihatan di antara orang ramai disebabkan oleh warna yang dipakainya sangat ketara berbeza dengan warna pakaian yang dipakai oleh mereka. Lalu mata orang ramai tertumpu ke arahnya (kerana kagum atau rasa ganjil terhadapnya), dan dia pun berasa hebat dan sombong terhadap mereka. (Lihat
Nail al-Autar
, 2/131).
Justeru, pakaian yang dilihat sebagai
syuhrah
 di suatu tempat, mungkin tidak menjadi
syuhrah
 di tempat yang lain. Apa-apa pun kesemuanya kembali kepada niat pemakainya. Pakaian yang dilihat selekeh atau biasa sahaja pun, jika tujuannya adalah untuk menarik perhatian atau tumpuan orang ramai kepadanya bagi menimbulkan kekaguman sehingga dia dianggap sebagai zuhud, wali, ahli zikir dan seumpamanya juga termasuk dalam pakaian
syuhrah
 yang dilarang.
Manakala berkenaan larangan menyerupai agama lain, terdapat riwayat daripada Ibn Umar R.Anhuma, Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya:

“Sesiapa yang menyerupai sesuatu kaum, dia adalah dari kalangan mereka.”
Riwayat Abu Daud (4031)
Al-San’ani menyebut bahawa hadith ini menunjukan sesiapa yang menyerupai orang fasik, atau orang kafir atau ahli bidaah dalam apa-apa perkara yang khusus bagi mereka sama ada pakaian, kenderaan atau cara (gerak-geri), maka dia termasuk dalam kalangan mereka. Jika dia menyerupai orang kafir dalam pakaian (khusus) dan beriktikad untuk jadi seperti mereka, maka dia telah kufur. Jika dia tidak beriktikad demikian, maka para fuqaha’ berbeza pendapat mengenainya. Ada yang menyatakan dia menjadi kufur dan ada yang berpendapat dia tidak kufur tetapi perlu diadabkan (diambil tindakan oleh pemerintah). (Lihat
Subul al-Salam
, 2/646-647).
Imam al-Nawawi menyatakan bahawa seseorang yang memakai pakaian khas paderi Kristian, dia tidak kafir kecuali jika disertai dengan niat (mengikuti iktikad mereka). (Lihat
Raudhah al-Talibin
,10/69).
Sebagai penutupnya, kami juga mengingatkan bahawa sebagai seorang Muslim kita diperintahkan untuk menjauhi segala perkara yang boleh mendatangkan tohmahan, persepsi negatif dan fitnah, sama ada kepada diri kita sendiri sebagai seorang individu Muslim atau kepada agama Islam yang kita anuti sehingga memberi persepsi buruk dan menjatuhkan atau merendahkan martabatnya. Ini selari dengan kaedah yang menyebutkan:
اتَّقُوا مَواضِعِ التُّهَمِ
Maksudnya
: “
Berhati-hatilah kamu dengan ruang-ruang tohmahan
.”
Begitu juga Umar R.A pernah berkata:
مَنْ سَلَكَ مَسَالِكَ التُّهَمِ اتُّهِمَ
Maksudnya:
 “
Sesiapa yang menempuhi laluan-laluan tohmahan, dia akan ditohmah
.” (Mulla Ali al-Qari menyebutkan, ia diriwayatkan oleh al-Khara’iti dalam
Makarim al-Akhlaq
 daripada Umar secara mauquf dengan lafaz).
[1]
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.

[1]
 Lihat
 al-Asrar al-Marfu‘ah fi al-Akhbar al-Maudhu‘ah
 oleh Mulla Ali al-Qari, hlm. 80.
Bertarikh: 12 Julai 2023 bersamaan 23 Zulhijjah 1444 H